qundao/data-zh-poetry huggingface dataset:
具茨頌
作者：黄庭堅
朝代：宋

帝省具茨，在國南屏。
篤生韓公，補天子聖。
文武韓公，其德庭方。
靡職不宜，乃宣力四方。
四方維則，歸補我衮職。
西羌不庭，王師濯濯。
奏功不時，公請命行。
公出撫師，王師矯矯。
羌戎震驚，其藪澤是狩。
復我王土，將築於河之滸。
人亦有言，功不在初，其潰於成。
陰有齒牙，以猾覆城。
天子聖神，知我公孔武。
公雖歸止，四方以無侮。
京師之屏，公曰維許樂土。
赫赫王命，北門是處。
公治北門，有條有葉。
夷根披節，蟊賊是伐。
惠及鰥寡，日用飲酒。
萬有千載，樂公壽考。
公御宴喜，樂酒溫克。
賓秩醉飽，柔嘉維則。
維公之德，萬有千歲。
畀公遐福。
陟彼具茨，松柏孔碩。
若濟巨川，維舟檝是度。
瞻彼具茨，有渰其陰。
如彼歲旱，視公作霖。
公至北門，河潤九里。
公歸本朝，萬物露雨。
帝顧具茨，公歸廟堂。
爲天下師傅，於大隗有光。
於大隗有光，公壽考無疆。
劉元輔畫馬扇贊
作者：黄庭堅
朝代：宋

天材權奇，以龍爲友。
玄黄虺隤，以脚支柱。
與物殊絕，筆墨易取。
至於庸庸，殆難爲工。
然後知何時有古人之風。
觀其雄雌，矜顧不進。
庸中俊佼，駑中駿⿰馬旦邪。
勸石洞道真師染袈裟頌
作者：黄庭堅
朝代：宋

丈夫出家，當被壞色衣。
蜀僧袈裟，多似苾蒭。
輕羅縐縠，染成春柳絲。
撩蜂引蝶，唯欠遠山眉。
化氈頌
作者：黄庭堅
朝代：宋

奪却羣生夏衣，成得衲僧卧具。
爲伊業識茫茫，所以一奪一與。
三百四百野狐隊，中有一兩箇不瞌睡。
十方虛空百雜碎，寧不打破慳皮袋。
南安巖主大嚴禪師真贊
作者：黄庭堅
朝代：宋

石出山而韵自丘壑，松不春而骨立冰霜。
今得雲門柱杖，打破鬼窟靈牀。
其石也，將能萬里出雲雨。
其松也，欲與三界作陰凉。
此似昔人非昔人也，山中故友任商量。
南安巖主定應大師真贊
作者：黄庭堅
朝代：宋

定光古佛，不顯其光。
古錐透穿，大千以爲囊。
卧像出家，西峰參道。
亦俗亦真，一體三寶。
彼逆我順，彼順我逆。
過即追求，虛空鳥迹。
驅使草木，教誨蛇虎。
愁霖出日，枯旱下雨。
無男得男，無女得女。
法法如是，誰奪誰予。
令君威怒，免我伽梨。
既而釋之，遂終白衣。
白帽素履，須髮皤皤。
壽八十二，與世同波。
窮巖草木，枯腊風雨。
七閩香光，家以爲祖。
薩埵御天，宋有萬姓。
乃錫象服，名曰定應。
史應之贊
作者：黄庭堅
朝代：宋

眉山史應之，愛酒而滑稽。
對鄙不肖，醉眼一笑。
司馬德操，萬事但好。
東方戲嘲，驚動漢朝。
窮則德操，達則方朔。
天地一壺，不膠者卓。
應之老矣，似愚不愚。
江安食不足，江陽酒有餘。
喬令真贊
作者：黄庭堅
朝代：宋

抱璞而居，其誰別玉。
喬君不獻，自尊兩足。
窺其獄戶，視其邑庭。
吏無重糈，民有頌聲。
提平如砥，持廉如水。
觀其中，公清有餘。
相其貌，固凡人耳。
大溈喆禪師真贊
作者：黄庭堅
朝代：宋

即邪是正，即藥是病。
乞水指井，乞飯與甑。
殺人如麻，出邪命定。
而得正命，尸羅清浄。
而八萬四千清浄，是謂毗盧遮那正法眼藏。
以平等印封之，以僧伽梨蒙之。
無心者來，彈指門開。
聖凡不盡，金鎖生苔。
丹青回互，南北呈露。
影落千江，誰知月處。
大通禪師真贊
作者：黄庭堅
朝代：宋

前波法涌，後波大通。
大通法涌，徹底澄空。
圓照願海，千漚一實。
圓通法流，滔天沃日。
三世一念，十方見前。
銅崖鐵壁，不可攀緣。
見即彈指，蹉過萬千。
大則偏圓異位，通則真假同源。
觀者著眼，是傳非傳。
宋喬年真贊
作者：黄庭堅
朝代：宋

士之坎壈，以其智多。
因坎壈以爲師，用其多以見己。
相遭於功名之會，圖像麒麟。
獨行於寂寞之濱，照影溪壑。
大者四時爾，小者風雨爾，豈真我哉。
宋宗儒真贊
作者：黄庭堅
朝代：宋

宋子勃窣，心有古鏡。
朝四暮三，爲笑不競。
放一捻一，猶著禪病。
探丸起死，味藥知性。
憂患不入乎盃中，抱胡琴而風聽。
若乃脫冠袒裼，捫蝨應客。
目如愁胡，拊髀而呼。
是必追橡栗於雲杪，探水月於江湖，然後怏於心與。
寫真自贊五首·其三
作者：黄庭堅
朝代：宋

或問魯直似不似，似與不似，是何等語。
前乎魯直，若甲若乙，不可勝紀。
後乎魯直，若甲若乙，不可勝紀。
此一時也，則魯直而已矣。
一以我爲牛，予因以渡河而徹源底。
一以我爲馬，予因以日千里計。
魯直之在萬化，何翅太倉之一稊米。
吏能不如趙張三王，文章不如司馬班揚。
頎頎以富貴酖毒，而酖毒不能入其城府。
投之以世故豺虎，而豺虎無所措其爪角。
則於數子，有一日之長。
寫真自贊五首·其二
作者：黄庭堅
朝代：宋

吏能精密，里行婣卹。
則不如兄元明，而無元明憂疑萬事之敝。
斟酌世故，銓品人物。
則不如其弟知命，而無知命强項好勝之累。
蓋元明以寡過，而知命以傲世。
如魯直者，欲寡過而未能，以傲世則不敢。
自江南乘一虛舟，又安知乘流之與遇坎者哉。
寫真自贊五首·其四
作者：黄庭堅
朝代：宋

道是魯直亦得，道不是魯直亦得。
是與不是，且置勿道。
喚那箇作魯直，若要斬截一句，藏頭白海頭黑。
寶梵大師真贊
作者：黄庭堅
朝代：宋

穆然而肅，毗尼藏也。
熙然而溫，同塵相也。
默然而說，法中龍象也。
知文知武，染衣將相也。
淵然而深，飽儒術也。
悠然而思，入詩律也。
鉢囊如空，不受實也。
室中生光，無長物也。
十有七年，爲法城塹也。
五十八夏，圭璋無玷也。
斬然而秀，出火宅也。
漻然而化，薪火息也。
子孫繩繩，奉承丹青。
眸子睟明，吾觀其役物之智。
袖手微笑，人挹其臨財之清。
峨眉真人陳圖南真贊
作者：黄庭堅
朝代：宋

一藤出山，來正人紀。
見藝祖太宗，曰天下定矣。
如月在天，去來無疵。
巍巍頎頎，爲帝王師。
聖哲肺腑，天人眉目。
三峰遶宅，歲晚松菊。
巖下放言五首·冠鼇臺
作者：黄庭堅
朝代：宋

石生涯于寒藤，藤耈造于崖樹。
鼇插翼而成鵬，隘六合而未翥。
我來兮自東，攀桂枝兮容與。
倚嵌巖兮顧同來，謂公等其皆去。
巖下放言五首·博山臺
作者：黄庭堅
朝代：宋

石藴璵璠，山得其來之澤。
木無犧象，天開不材之祥。
屹金爐之突兀，其山海之來翔。
然以明哲之火，熏以忠信之香。
俯仰一時，非智所及。
付與萬世，其存者長。
巖下放言五首·釣臺
作者：黄庭堅
朝代：宋

林居野處，而貫萬事。
花落鳥啼，而成四時。
物有才德，水爲官師。
空明湛羣木之影，搏擊下諸峰之巇。
游魚靜而知機，君子樂而忘歸。
巖下放言五首·靈椿臺
作者：黄庭堅
朝代：宋

蒼苔古木，相依澗壑之濱。
黄葛女蘿，自致風雲之上。
人就陰而息迹，鳥投暮而來歸。
水影林光，常相助發。
溪聲斧響，直下稱提。
席子澤槃礴圖贊
作者：黄庭堅
朝代：宋

百遇毒而成醫，九折臂而信道。
慈子而長人之幼，愛親而壽人之老。
蓋嘗飲長桑之丸，而得耆域之草。
此天地之仁氣也，而席子以遊方之內。
知萬化之如今，忘一世之遺我。
臨流濯足，脫帽箕坐。
寄槁竹以孤唳，哂秋葉之驚墮。
此天地之義氣也，而席子以遊方之外。
觀壑若陵，對卿若兵。
客或箴之曰：俯仰之間，禍之橐也。
虎不可暴，河不可乘。
席子笑而應之曰：此天地之强陽氣也，誰能以久生於是方。
噓竹莩，緻膜眼。
吟弄風月，使客忘返。
吾但怪其多能不窮，不知去方朔之近遠。
張子謙寫予真請自贊
作者：黄庭堅
朝代：宋

見人金玉滿堂而不貪，看人鳳閣鸞臺而不妬。
自疑是南岳懶瓚師，人言是前身黄叔度。
慧林中禪師真贊
作者：黄庭堅
朝代：宋

廓然豁爾，師不自知。
工何能寫，晬然衎爾。
工以爲真，師不謂之假。
金然玉爾，物自賓之。
木然石爾，孰能親之。
維丹青不能新之，其孰能陳之。
拙軒頌
作者：黄庭堅
朝代：宋

覓巧了不可，得拙從何來。
打破沙盆一問，狂子因此眼開。
弄巧成拙，爲蛇畫足。
何况頭上安頭，屋下蓋屋。
畢竟巧者有餘，拙者不足。
故僰道廖君畫像贊
作者：黄庭堅
朝代：宋

廖君樸遬，卒享五福。
其艱其勤，天畀戩穀。
治生之材，可以治邦。
知子之智，可以使能。
耋老于鄉，以福孫曾。
在爾後人，思其艱勤。
思其好賢，維衣食之源。
瞻像思孝，勿墮其教。
文勛真贊
作者：黄庭堅
朝代：宋

榮如辱如，誰喪誰得。
萃如嗟如，不見聲色。
爲吏不殘，去其敗羣。
好賢喜士，黽勉而勤。
子克家，吾稅駕。
舍幾而寢，漠然即化。
眉目在圖，慰爾時思。
藹然粹溫，似無恙時。
明月篇贈張文潛
作者：黄庭堅
朝代：宋

天地具美兮生此明月，陞白虹兮貫朝日。
工師告余曰斯不可以爲珮，棄捐櫝中兮三歲不會。
霜露下兮百草休，抱此耿耿兮與日星遊。
山中人兮招招，耕而食兮無卹。
榛艾蓁蓁前吾牛兮，疻不可更扶。
淺耕兮病歲，深耕兮石嬰耜。
登山兮臨川，雉得意兮魚樂。
小風兮吹波，從其友兮尾尾。
日下兮川逝，射雉兮喪余一矢。
佳人兮潔齊，悵何所兮行媒。
南山有葛兮葛有本，我羞餔兮以君之鉏來。
易生畫麞猿猴貛贊
作者：黄庭堅
朝代：宋

穴居木處，相安以飲食生。
渴饑愛憎，無師而自能。
其皮之美也，自立辟。
其肉之肴也，故多兵。
風林露壑，伐木丁丁。
雄雌同聲，去之遠而猶鳴。
彼其不同臭味，故眴目而相驚。
惟蟲能蟲，惟蟲能天。
余是以觀萬物之情。
木之彬彬
作者：黄庭堅
朝代：宋

木之彬彬，非取異於人。
可宮室則斬則伐，可籩豆則捋則擷。
草之茸茸，非求顯於世。
中芻牧則刈則鉏，中醫和則剝則枯。
非以其材故耶，是非之歧，利害薰蒸。
嗟人道之多患，彼草木尚無情。
吾嘗觀於若人矣，巧於辨人，拙於自辨。
好動乎天機，不周乎時變。
罪莫慘於德有心，禍莫深於心有見。
罪不在德，心其蟊賊，禍不在心。
見其髠箝之人也，皦皦自鮮，行於衆汙之前。
嶢嶢不讓，立乎衆埤之上。
積小不當，是以亡其大當。
悲夫！羿注矢以當物，十嘗中其七八。
引鏌鋣以自殘，駭兕虎之竊發。
禍集於所忽，怨棲於榮名。
易其言則害智，用其智則害明。
爲君子則奈何，獨見曉於冥冥。
東坡先生真贊三首·其一
作者：黄庭堅
朝代：宋

子瞻堂堂，出於峨眉，司馬班揚。
金馬石渠，閱士如牆。
上前論事，釋之馮唐。
言語以爲階，而投諸雲夢之黄。
東坡之酒，赤壁之笛。
嬉笑怒駡，皆成文章。
解羈而歸，紫微玉堂。
子瞻之德，未變於初爾。
而名之曰元祐之黨，放之珠厓儋耳。
方其金馬石渠，不自知其東坡赤壁也。
及其東坡赤壁，不自意其紫微玉堂也。
及其紫微玉堂，不自知其珠厓儋耳也。
九州四海，知有東坡。
東坡歸矣，民笑且歌。
一日不朝，其間容戈。
至其一丘一壑，則無如此道人何。
東坡先生真贊三首·其二
作者：黄庭堅
朝代：宋

岌岌堂堂，如山如河。
其愛之也，引之上西掖鑾坡。
是亦一東坡，非亦一東坡。
槁項黄馘，觸時干戈。
其惡之也，投之於鯤鯨之波。
是亦一東坡，非亦一東坡。
計東坡之在天下，如太倉之一稊米。
至於臨大節而不可奪，則與天地相終始。
泐潭乾和尚真贊
作者：黄庭堅
朝代：宋

平常心是道，南泉只眨得眼，菴內人不見菴外事。
趙州猶是擔扳，秋毫不穩。
方丈前萬仞深坑，但到牢關柱杖子。
天下橫行，平如鏡面，實如石師子。
借問是誰，泐潭道人，萍鄉老子。
法雲秀禪師真贊
作者：黄庭堅
朝代：宋

法雲大士，天骨巖巖。
如來津梁，我實荷擔。
手捉日月，斷取莊嚴。
國士入此佛土，位置城南。
有目無目，疑聖疑凡。
擊大雷霆，布灑甘露。
大圓鏡中，慈悲威怒。
維此象法，依正法住。
後五百歲，亦莫予敢侮。
誰爲請主，世界主女。
清閑處士頌
作者：黄庭堅
朝代：宋

至樂山中，嘉木之樾。
有人天游，風雲爲馬，鷗鷺爲舟。
有詩客李發，字之曰清閒處士。
而蜀有豪士王當，以爲蓋謝敷之流。
其清也不登市井之隴，其閒也不齅王公之鈎。
傲睨萬物，逍遙一丘。
身與長松共老，名與北斗俱休。
涪翁曰名之不稱實也久矣，吾子何以是爲哉。
書潞則失涿，謂鷹則化鳩。
故一以我爲馬，一以我爲牛。
蓋有有其實而不受，亦有無其實而固求者也。
常試爲吾子道清閒之致乎。
水之爲物，甚寒而極清。
鬰爲堅冰，得溫而釋，遍利諸生。
雲之爲物，無心而出岫穴。
風休雨息，反一無跡。
我觀古人，以是爲則。
若夫汙泥濁水，與蛙同生，不溷其清。
自操井臼，日耕荒徼，未嘗不閒。
惟有道者能藏於天，吾子何處焉。
清閒曰我無所用於世，而從所好。
惟水雲與之忘老，何敢以爲有道。
涪翁曰舐痔十乘，曹商自優，非君清流。
商財計得白圭，擬國以閒爲慝。
雖然同一大夢，達者先覺。
方在蟻垤，憂樂計校也。
世無公孫僑孔仲尼，誰辨夢覺。
亦曰舉世溷濁，惟我獨清。
萬法本閒，而人自擾擾爾。
濂溪詩
作者：黄庭堅
朝代：宋

溪毛秀兮水清，可飯羹兮濯纓，不漁民利兮又何有于名。
絃琴兮觴酒，寫溪聲兮延五老以爲壽。
蟬蛻塵埃兮玉雪自清，聽潺湲兮鑒澄明。
激貪兮敦薄，非青蘋白鷗兮誰與同樂。
津有舟兮蕩有蓮，勝日兮與客就閒。
人聞拏音兮不知何處散髮醉，高荷爲蓋兮倚芙蓉以當伎。
霜清水寒兮舟著平沙，八方同宇兮雲月爲家。
懷連城兮佩明月，魚鳥親人兮野老同社而爭席。
白雲蒙頭兮與南山爲伍，非夫人攘臂兮誰余敢侮。
爲慧林沖禪師燒香頌三首·其三
作者：黄庭堅
朝代：宋

西瞿耶尼開靜，北鬰單越受粥。
慧林也唱雲門曲，去年臘月六十六。
爲茭橋居士作念念即佛頌
作者：黄庭堅
朝代：宋

諸佛心內，衆生心心作佛。
衆生心中，諸佛念念證真。
君言諸佛無相，山鬼窟裏安葬。
即今十二時中，是誰隨波逐浪。
王聖涂二亭歌
作者：黄庭堅
朝代：宋

營丘之下，有宅有田。
梨棗兮觴豆，耘耔兮爲年。
鷄栖塒兮羊豕在牧，課兒子兮蓺松菊。
炙背兮牆東，夢覆舟兮濤且風。
洋之回兮可以駕，孫甥扶輿兮父老同社。
洋之水兮可以舟入，鷗鳥兮與之游。
一世兮蜉蟻，桑榆兮憖可收。
從此休兮，公誰黄髮之休。
偉長松兮卧龍蛇，閱千歲兮不改其柯。
震雷不驚兮，誰欲休之以蜩蛭。
下有錦石兮可用杯勺，雲月供帳兮萬籟奏樂。
石子磊磊兮澗谷縱橫，春月桃李兮士女傾城。
時雨霖兮忽若海潦收，無事兮我以觀萬物之情。
兒時所蓺兮桃李纖纖，隨世風波兮吹而北南。
昔去兮拱把，今歸兮與天參。
與古人兮合契，樹如此兮我何以堪。
鴻雁嗸兮或在洲渚，有心於粒兮弋者所取。
飛冥冥兮渺萬里而絕，去藪澤之羅者兮官予落羽。
畫牧牛贊
作者：黄庭堅
朝代：宋

鼻之柔也，以繩牧之。
心之柔也，以道牧之。
縱而不蹊人之田，其誰早服之。
畫馬贊
作者：黄庭堅
朝代：宋

御與馬相得，維予止作，萬里不日而復。
士志於學，則亦無息。
以師友爲轡策，及其至焉維爾力。
筇竹杖贊
作者：黄庭堅
朝代：宋

厲廉隅而不劌，故竊比於彭耽之壽。
屈曲而有直體，能獨立於雪霜之後。
伯夷食薇而清，陳仲嚥李而瘦。
涪翁晝寢，蒼龍掛壁。
涪翁履危，心如鐵石。
窮山獨行，解兩虎爭。
終不使卞莊乘間，而孺子成名。
筇竹頌
作者：黄庭堅
朝代：宋

偉邛崍之美竹，初發跡於䍧牱。
有山而不險，有水而無波。
金聲而玉節，故貫四時而不改其柯。
郭子遺我，扶余澗阿。
坐則倚胡牀棐几，行則隨青笠綠蓑。
吾衰也久矣，視爾畏友。
予琢予磨，百世以俟聖人而不惑，則涪皤不負筇竹。
危而不扶，顛而不持，惟筇竹之負涪皤。
羅漢南公塔頌
作者：黄庭堅
朝代：宋

一點墨漆，元無縫罅。
羅漢雲居，天上天下。
出入奮迅，三界無家。
以除惱禪，打鼓弄琵琶。
沈却法船，留下戽斗。
欲得不沈，戽乾劄漏。
義松贊
作者：黄庭堅
朝代：宋

西山之松，有歲寒之質。
懷其同氣耶，既分矣復合而爲一。
涔露雲雨，老大霜雪。
匠石輟斤，樵夫歎息。
人之同氣，去本未遠。
宰上之杞，蔽芾成陰。
有其干戈日尋，余不知其何心。
與六祖長老頌
作者：黄庭堅
朝代：宋

昨夜三更，有人點燭。
燒盡十方，天堂地獄。
不知是誰家之子，都無面目。
但只向深草中藏，莫向孤峰上宿。
齋時有飯，天明有粥。
自然而得，山青水綠。
薄薄酒二章·其一
作者：黄庭堅
朝代：宋

薄酒可與忘憂，醜婦可與白頭。
徐行不必駟馬，稱身不必狐裘。
無禍不必受福，甘餐不必食肉。
富貴于我如浮雲，小者譴訶大戮辱。
一身畏首復畏尾，門多賓客飽僮僕。
美物必甚惡，厚味生五兵。
匹夫懷璧死，百鬼瞰高明。
醜婦千秋萬歲同室，萬金良藥不如無疾。
薄酒一談一笑勝茶，萬里封侯不如還家。
虎號南山·其三
作者：黄庭堅
朝代：宋

出民于水，惟夏伯禹。
今俾我民，昏墊平土。
豈弟君子，伊我父母。
不念赤子，今我何怙。
嗚呼旻天，如此罪何苦。
虎號南山·其二
作者：黄庭堅
朝代：宋

伊彼大吏，易我鰥寡。
矧彼小吏，取桎梏以舞。
念昔先民，求民之瘼。
今其病之，言置於壑。
贈元發弟放言
作者：黄庭堅
朝代：宋

虧功一簣，未成丘山。
鑿井九階，不次水澤。
行百里者半九十，小狐汔濟濡其尾。
故曰時乎，時不再來。
終終始始，是謂君子。
趙景仁彈琴舞鶴圖贊
作者：黄庭堅
朝代：宋

無山而隠，不褐而禪。
聽松風以度曲，按舞鶴而忘年。
鏗爾舍琴而對吏，忽坌入而來前。
察朱墨之如蟻，初不病其超然。
鄒操
作者：黄庭堅
朝代：宋

歸歟懷哉，此邦不可以遊。
眷吾車而有柅，非河滸之無舟。
政何君而莫與，君何國而莫求。
歲荏荏而老至，慨時運之不逑。
洋洋乎水哉，丘之不得濟也。
昊天不弔，仁者此無罪也。
攬國辟而家擅，幾何而不殆也。
心病不可藥，手足未有害也。
鳥覆巢於主人，鳳摩天而逝也。
求所用生喪其生，吾不忍幪此蠆也。
豈曰如之何，然後求諸蔡也。
已乎已乎！鳥獸山林，則以食也。
天下有道，丘不與易也。
歸我休矣，奉帝則也。
大同至小，天地德也。
小物自私，智之賊也。
國無知兮，我非傷悲兮。
騶御委轡，四牡馳兮。
心不慊於前驅，又欲下而走兮。
中園有林，斧所相兮。
大厦峨峨，不謀匠兮。
往者不可及，來者吾猶望兮。
錢忠懿王畫像贊
作者：黄庭堅
朝代：宋

文武忠懿，堂堂如春。
中有樗里，不以示人。
雷行八區，震驚聽聞。
提十五州，共爲帝民。
送君者自崖而反，以安樂其子孫。
九萬里則風斯在下，眇大物而成仁。
長蘆夫和尚真贊
作者：黄庭堅
朝代：宋

松枯竹瘦，是其歲寒也。
山高水深，不可犯干也。
取多國士，莊嚴此土，如陶家手也。
拂除方丈，置榻而坐，一不受也。
首出萬物，淵默雷吼，寂寥者之參也。
若夫以法界印，印毛印海，則驚僧繇而走巫咸也。
陶兀居士贊
作者：黄庭堅
朝代：宋

兀兀陶陶，借書借不得。
陶陶兀兀，問字問不得。
是醒是醉，佛也會不得。
布衣簪紱，有人扶便得。
雜言贈羅茂衡
作者：黄庭堅
朝代：宋

嗟來茂衡，學道如登。
欲與天地爲友，欲與日月並行。
萬物崢嶸，本由心生。
去子之取舍與愛憎，惟人自縛非天黥。
墮子筋骨，堂堂法窟。
九邱四溟，同一眼精。
不改五官之用，而透聲色。
常爲萬物之宰，而無死生。
念子坐幽室，爐香思青冥。
是謂蟄蟲欲作，吾驚之以雷霆。
雲蓋智和尚真贊
作者：黄庭堅
朝代：宋

哆哆啝啝，搭猱左科。
喫十方飯，唱快活歌。
任疏慵，沒禮數。
趕則去，招則住。
住似著衫，去如脫袴。
禪徒苦口勸和光，捏聚虛空要泊路。
題章和甫釣亭放言
作者：黄庭堅
朝代：宋

斬木開亭，却倚石壁。
寒潭百雷，古木千尺。
觀魚樂而相忘，聽鳥啼而自得。
去而之京洛之間數年，猶常夢嶄巖之石。
麟趾贊
作者：黄庭堅
朝代：宋

麟有趾而不踶，仁哉麟哉。
有定而不抵，仁哉麟哉。
有角而不觸，仁哉麟哉。
今之人，一朝之忿以觸人，滅身辱親。
嗚呼，人中有獸，獸中有人。
黄龍南禪師真贊
作者：黄庭堅
朝代：宋

我手何似佛手，日中見斗。
我脚何似馿脚，鎖却狗口。
生緣在甚麽處，黄茆裏走。
乃有北溟之鯤，揭海生塵。
以長觜鳥啄其心肝肺，乃退藏於密。
待其化而爲鵬，與之羽翼，九萬里則風斯在下矣。
自爲鑪而鎔凡聖之銅，乃將圖南也。
道不虛行，是謂無功之功。
徧得其道者，一子一孫而已矣。
得其一者，皆爲萬物之宗。
工以丹墨，得皮得骨。
我以無舌，贊水中月。
龍眠操三章贈李元中·其一
作者：黄庭堅
朝代：宋

吾其行乎，道渺渺兮驂弱，石巖巖兮川橫。
日月兮在上，風吹雨兮晝冥。
吾其止乎，曲者如几，直者如矢。
我爲直兮棘余趾，我爲曲兮不如其已。
吾耕石田兮爲芝，乃三歲兮報我饑。
嗣茲穡兮則以稼，從子于耜兮龍眠之下。
龍眠操三章贈李元中·其三
作者：黄庭堅
朝代：宋

朝百牢兮九飯，藜羹不糝兮共槃而笑。
狐白裘兮豹袪，縕袍無裏兮亦見春。
予何喜兮安樂此，曰有嘉人兮遺予履。
發十襲兮示予，與予武兮合度。
使羿兮隅立，使離朱兮詔之。
若人兮無鵠，離朱茫然兮羿韔弓。
牧牛兮于鼻，牧羊兮不歧。
有若人兮可與歸，因子問塗兮龍眠之蹊。
龍眠操三章贈李元中·其二
作者：黄庭堅
朝代：宋

螳臂美兮當車，蟹螯强兮鬭虎。
我觀兮上下四方，或錫予兮以大武。
金石兮水波，松栢兮雨霜。
有時女兮不春，我欲筮兮同牀。
筮告予以不好，予與居兮甚娬。
秦人同炙兮徒欺予，予和羹兮衆吐之。
南山霧兮楚氛，其在茲兮斗日月。
揚湯兮救暍，從子休兮龍眠之樾。
瑶池月·瑶台月·微尘濯尽
作者：黄裳
朝代：宋

微尘濯尽，栖真处、群山排在云汉。
青盘翠跃，掩映平林寒涧。
流水急、数片桃花逝，自有留春仙馆。
秦渔问，前朝换。
卢郎待，今生满。
谁伴。
元翁笑语，相从未晚。
更安得、世味堪玩。
道未立、身尤是幻。
浮生一梭过，梦回人散。
卧松庵、当会灵源，现万象、无中须看。
干坤鼎，阴阳炭。
琼枝秀，金圆烂。
何患。
朝元事往，孤云难管。
瑶池月（云山行）
作者：黄裳
朝代：宋

紫元翁一日公馀，危坐寂寥。幽怀逸思，偶往云山烟波之间，想见其为乐也，因作云山、烟波二行，歌之以瑶池月。精严禅老请刻之石，乃书以遗之。微尘濯尽，栖真处、群山排在云汉。青盘翠跃，掩映平林寒涧。流水急、数片桃花逝，自有留春仙馆。秦渔问，前朝换。卢郎待，今生满。谁伴。元翁笑语，相从未晚。更安得、世味堪玩。道未立、身尤是幻。浮生一梭过，梦回人散。卧松庵、当会灵源，现万象、无中须看。乾坤鼎，阴阳炭。琼枝秀，金圆烂。何患。朝元事往，孤云难管。
锦堂春/锦堂春慢·玩雪
作者：黄裳
朝代：宋

天女多情，梨花碎剪，人间赠与多才。渐瑶池潋滟，粉翘徘徊。面旋不禁风力，背人飞去还来。最清虚好处，遥度幽香，不掩寒梅。岁华多幸呈瑞，泛寒光，一样仙子楼台。虽喜朱颜可照，时更相催。细认沙汀鹭下，静看烟渚潮回。遣青蛾趁拍，斗献轻盈，且更传杯。
画锦堂（牡丹）
作者：黄载
朝代：宋

丽景融晴，浮光起昼，玉妃信意寻春。一笑酒杯翻手，满地祥云。宝台艳蹙文绡帕，郎宫娇舞郁金裙。嫣然处，况是生香微湿，腻脸馀醺。暖烘肌欲透，愁日炙还销，风动成尘。细为品归雪调，度与朱唇。翠帏晚映真图画，金莲夜照越精神。须拚醉，回首夕阳流水，碧草如茵。
送朱元晦遊湘中
作者：黄銖
朝代：宋

有美人兮，蹇何爲兮中洲。
鳴玉佩兮，冠雲章而遠遊。
浮沅湘而西蹠兮，因返睇兮層丘。
繄發軔之指期兮，歌予懷以送之。
粵大道之汩湮兮，嗟惟君兮何求。
唐虞遠而不可見兮，鳳鳥去兮周衰。
翟朱之詭行兮，鄒人拒而劙之。
竺老氏之猖披兮，浸淫渝而益非。
思正氣之所繇兮，度百世而固然。
豈日夜而忘之兮，曰夫子之所傳。
髮絲絲其不斬兮，哇淫蔽兮莫開。
訖大振於茲時兮，余將從乎洛之湄。
心鬰鬰而無告兮，顧衆兆兮何知。
梏夜氣而不存兮，外其良而四馳。
彼早興而夕息兮，既日用而不能察也。
紛蠢蠢其倚靡兮，曰騖亂而莫之達也。
思存養而莫吾虧兮，所事天下而不忘繇。
致知以自强兮，至天下以□覽。
余初其性之兮，稽□墳而載陳。
仁與人其并致兮，道烏乎而遠身。
剛柔之弛張兮，一氣繚轉而無息。
矯吾奠夫兩間兮，又陰陽而與爲一。
超無極而混淪兮，精凝融而以神。
卒變化而不窮兮，周流通乎九垠。
悲空言之無所底兮，固將推乎余所行。
雜椒蘭以并進君兮，終何乖異而不余信。
既鄙棄而不吳庸兮，徒淵潜以自珍。
豈不鬰陶而思君兮，覬方來之以申。
時與時其未際兮，夷與裔兮得志。
□冠巾之易置兮，曾樂天而不云恚。
曾永慨以嗟咨兮，聊遠舉乎湘中。
即友聲以自樂兮，蓋將切偲以益其躬。
山九疑而在上兮，湘流奔其在下。
故仁智之所樂兮，遂倘佯而辭去。
超兮浮兮，心若謀兮。
眴兮眄兮，目橫分兮。
鸞鳳并馭，羌不得留兮。
時未適當適，吾何爲東周兮。
亂曰：汩兮沅湘，生秋風兮。
商行激御，白雲東兮。
樹木萎落，山鬰盤兮。
風車雨輪，旌摇摇其行兮。
委蛇噎抑，多修艱兮。
白首倚戶，思結棘兮。
信莫樂兮，君乎無忘歸兮。
送朱元晦游湘中
作者：黄铢
朝代：宋

有美人兮，蹇何为兮中洲。
鸣玉佩兮，冠云章而远游。
浮沅湘而西跖兮，因返睇兮层丘。
繄发轫之指期兮，歌予怀以送之。
粤大道之汩湮兮，嗟惟君兮何求。
唐虞远而不可见兮，凤鸟去兮周衰。
翟朱之诡行兮，邹人拒而劙之。
竺老氏之猖披兮，浸淫渝而益非。
思正气之所繇兮，度百世而固然。
岂日夜而忘之兮，曰夫子之所传。
髮丝丝其不斩兮，哇淫蔽兮莫开。
讫大振于兹时兮，余将从乎洛之湄。
心鬰鬰而无告兮，顾众兆兮何知。
梏夜气而不存兮，外其良而四驰。
彼早兴而夕息兮，既日用而不能察也。
纷蠢蠢其倚靡兮，曰骛乱而莫之达也。
思存养而莫吾亏兮，所事天下而不忘繇。
致知以自强兮，至天下以□览。
余初其性之兮，稽□坟而载陈。
仁与人其并致兮，道乌乎而远身。
刚柔之弛张兮，一气缭转而无息。
矫吾奠夫两间兮，又阴阳而与为一。
超无极而混沦兮，精凝融而以神。
卒变化而不穷兮，周流通乎九垠。
悲空言之无所底兮，固将推乎余所行。
杂椒兰以并进君兮，终何乖异而不余信。
既鄙弃而不吴庸兮，徒渊潜以自珍。
岂不鬰陶而思君兮，觊方来之以申。
时与时其未际兮，夷与裔兮得志。
□冠巾之易置兮，曾乐天而不云恚。
曾永慨以嗟咨兮，聊远举乎湘中。
即友声以自乐兮，盖将切偲以益其躬。
山九疑而在上兮，湘流奔其在下。
故仁智之所乐兮，遂倘佯而辞去。
超兮浮兮，心若谋兮。
眴兮眄兮，目横分兮。
鸾凤并驭，羌不得留兮。
时未适当适，吾何为东周兮。
乱曰：汩兮沅湘，生秋风兮。
商行激御，白云东兮。
树木萎落，山鬰盘兮。
风车雨轮，旌摇摇其行兮。
委蛇噎抑，多修艰兮。
白首倚户，思结棘兮。
信莫乐兮，君乎无忘归兮。
送朱元晦游湘中
作者：黄铢
朝代：宋

有美人兮，蹇何为兮中洲。鸣玉佩兮，冠云章而远游。浮沅湘而西蹠兮，因返睇兮层丘。繄发轫之指期兮，歌予怀以送之。粤大道之汩湮兮，嗟惟君兮何求。唐虞远而不可见兮，凤鸟去兮周衰。翟朱之诡行兮，邹人拒而劙之。竺老氏之猖披兮，浸淫渝而益非。思正气之所繇兮，度百世而固然。岂日夜而忘之兮，曰夫子之所传。发丝丝其不斩兮，哇淫蔽兮莫开。讫大振于兹时兮，余将从乎洛之湄。心郁郁而无告兮，顾众兆兮何知。梏夜气而不存兮，外其良而四驰。彼早兴而夕息兮，既日用而不能察也。纷蠢蠢其倚靡兮，曰骛乱而莫之达也。思存养而莫吾亏兮，所事天下而不忘繇。致知以自强兮，至天下以□览。余初其性之兮，稽□坟而载陈。仁与人其并致兮，道乌乎而远身。刚柔之弛张兮，一气缭转而无息。矫吾奠夫两间兮，又阴阳而与为一。超无极而混沦兮，精凝融而以神。卒变化而不穷兮，周流通乎九垠。悲空言之无所底兮，固将推乎余所行。杂椒兰以并进君兮，终何乖异而不余信。既鄙弃而不吴庸兮，徒渊潜以自珍。岂不郁陶而思君兮，觊方来之以申。时与时其未际兮，夷与裔兮得志。□冠巾之易置兮，曾乐天而不云恚。曾永慨以嗟咨兮，聊远举乎湘中。即友声以自乐兮，盖将切偲以益其躬。山九疑而在上兮，湘流奔其在下。故仁智之所乐兮，遂倘佯而辞去。超兮浮兮，心若谋兮。眴兮眄兮，目横分兮。鸾凤并驭，羌不得留兮。时未适当适，吾何为东周兮。乱曰：汩兮沅湘，生秋风兮。商行激御，白云东兮。树木萎落，山郁盘兮。风车雨轮，旌摇摇其行兮。委蛇噎抑，多修艰兮。白首倚户，思结棘兮。信莫乐兮，君乎无忘归兮。
送朱元晦游湘中
作者：黄铢
朝代：宋

有美人兮，蹇何为兮中洲。鸣玉佩兮，冠云章而远游。浮沅湘而西蹠兮，因返睇兮层丘。繄发轫之指期兮，歌予怀以送之。粤大道之汩湮兮，嗟惟君兮何求。唐虞远而不可见兮，凤鸟去兮衰。翟朱之诡行兮，邹人拒而劙之。竺老氏之猖披兮，浸淫渝而益非。思正气之所繇兮，度百世而固然。岂日夜而忘之兮，曰夫子之所传。发丝丝其不斩兮，哇淫蔽兮莫开。讫大振於兹时兮，余将从乎洛之湄。主郁郁郁葱葱而无告兮，顾坐兆兮何知。梏夜气而不存兮，外其良而四驰。彼早兴而夕息兮，既日暖和而不能察也。纷蠢蠢其倚靡兮，曰骛乱而莫之达也。思存养而莫吾亏兮，所事天下而不忘繇。致知自强兮，至天下以□览。余初其性之兮，稽□坟而载陈。仁与人其并致兮，道乌乎而远身。刚柔之弛张兮，一气缭转而无息。矫吾奠夫两间兮，又阴阳而与为一。超无极而混沦兮，精凝融而以神。卒变化而不穷兮，周流通乎九垠。悲空言之无所底兮，固将推乎余所行。杂椒兰惟并进君兮，终何乖异而不余信。既鄙弃而不吴庸兮，徒渊潜以自珍。岂不郁陶而思君兮，觊方来之以申。时与时其未际兮，夷与裔兮得志。□冠巾之易置兮，曾乐天而不云恚。曾永慨以嗟咨兮，聊远举乎湘中。即友声以自乐兮，盖将切偲以益其躬。山九疑而在上兮，湘流奔其在下。故仁智之所乐兮，遂倘佯而辞去。超兮浮兮，心若谋兮。㫬兮眄兮，目横分兮。鸾凤并驭，羌不得留兮。时未适当适，吾何为东周兮。乱曰：汩兮沅湘，生秋风兮。商行激御，白云东兮。树木萎落，山郁盘兮。风车雨轮，旌摇其行兮。委蛇噎抑，多修艰兮。白首倚户，思结棘兮。信莫乐兮，君乎忘归兮。
啄木辞
作者：黎廷瑞
朝代：宋

木鬰鬰兮有蠹生之，穴冥冥兮木窾以委。
皇赍于鴷兮厥服孔仪，往伺于木兮尔喙尔夷。
朝于木瘿兮莫于木枝，蠹宿于根兮而鴷不知，厦将堕兮其何以支。
啄木辞
作者：黎廷瑞
朝代：宋

木郁郁兮有蠹生之，穴冥冥兮木窾以委。皇赍于鴷兮厥服孔仪，往伺于木兮尔喙尔夷。朝于木瘿兮莫于木枝，蠹宿于根兮而鴷不知，厦将堕兮其何以支。
啄木辞
作者：黎廷瑞
朝代：宋

木郁郁兮有蠹生之，穴冥冥兮木窾以委。皇赍于鴷兮厥尔夷。朝于木瘿兮莫于木枝，蠹宿于根兮而鴷不知，厦将堕兮其何以支。
啄木辭
作者：黎廷瑞
朝代：宋

木鬰鬰兮有蠹生之，穴冥冥兮木窾以委。
皇賫于鴷兮厥服孔儀，往伺于木兮爾喙爾夷。
朝于木癭兮莫于木枝，蠹宿于根兮而鴷不知，厦將墮兮其何以支。
大江東去·念奴嬌
作者：黎廷瑞
朝代：宋

鮑魚腥斷，楚將軍、鞭虎驅龍而起。空費咸陽三月火，鑄就金刀神器。垓下兵稀，陰陵道隘，月黑雲如壘。楚歌哄發，山川都姓劉矣。悲泣呼醒虞姬，和伊死別，雪刃飛花髓。霸業休休騅不逝，英氣烏江流水。古廟頹垣，斜陽老樹，遺恨鴉聲裡。興亡休問，高陵秋草空翠。
水龍吟
作者：黎廷瑞
朝代：宋

不知玄武湖中，一瓢春水何人借。裁冰翦雨，等閒占斷，桃花春社。古阜花城，玉龍鹽虎，夕陽圖畫。是東風吹就，明朝吹散，又還是、東風也。回首當時光景，渺秦淮、綠波東下。滔滔江水，依依山色，悠悠物化。璧玉瓊花，世間消得，幾多朝夜。笑烏衣、不管春寒，只管說、興亡話。
水龍吟
作者：黎廷瑞
朝代：宋

荒城落日西風，滿街芳草無行路。樓臺羽化，螢飛故苑，蛩吟殘礎。不減承平，半湖秋月，隔溪煙樹。慨江南風景，一朝如許，教人恨、王夷甫。對酒強推愁去。酒醒來、愁還如故。青萍三尺，陰符一卷，土花塵蠹。試問黃花，花知餘否，沈吟無語。拍闌干，空羨平沙落雁，滄波歸鷺。
清平樂
作者：黎廷瑞
朝代：宋

秋懷騷屑。臥聽蕭蕭葉。四壁寒蛩吟不歇，舊恨新愁都說。疏疏雨打棲鴉。月痕猶在窗紗。一夜西風能緊，明朝瘦也黃花。
清平樂
作者：黎廷瑞
朝代：宋

清明寒食。過了空相憶。千里音書無處覓。渺渺亂蕪搖碧。蒼天雨細風斜。小樓燕子誰家。只道春寒都盡，一分猶在桐花。
滿江紅
作者：黎廷瑞
朝代：宋

千畝君封，新移就、美泉天祿。形制古，椰樽嫌窄，瓠壺嫌俗。愛酒步兵緣業重，平生所願何時足。再來生、竟墮此林中，充其腹。秋入洞，鑑金築。春出戶，跳珠玉。想宜城九醞，葉光凝綠。驢背夕陽同倒載，醉鄉只在篔簹谷。問東坡、何獨飲松醪，還思肉。
眼兒媚
作者：黎廷瑞
朝代：宋

暖雲挾雨洗塵埃。剗地峭寒翠。燕兒知否，鶯兒知否，廝句春回。小樓日日重簾卷，應是把人猜。杏花如許，桃花如許，不見歸來。
祝英臺近
作者：黎廷瑞
朝代：宋

彩雲空，香雨霽。一夢千年事。碧幌如煙，卻扇試新睡。恁時楊柳闌干，芙蓉池館，還只似、如今天氣。遠山翠。空相思，淡掃修眉，盈盈照秋水。落日西風，借問雁來未。只愁雁到來時，又無訊息，只落得，一番憔悴。
禽言
作者：黎廷瑞
朝代：宋

万叠青山，白云何处。行不得，哥哥哥。冥冥高飞忧网罗，茕茕孤往虞干戈。江湖蛟鱷忧，山谷虎狼多。行不得，哥哥哥。不信时，哥但知去到前头无去处。
禽言·其二
作者：黎廷瑞
朝代：宋

萬疊青山，白雲何處。
行不得，哥哥哥。
冥冥高飛憂網羅，煢煢孤往虞干戈。
江湖蛟鱷擾，山谷虎狼多。
行不得，哥哥哥。
不信時，哥但知去到前頭無去處。
禽言·其二
作者：黎廷瑞
朝代：宋

万迭青山，白云何处。
行不得，哥哥哥。
冥冥高飞忧网罗，茕茕孤往虞干戈。
江湖蛟鳄扰，山谷虎狼多。
行不得，哥哥哥。
不信时，哥但知去到前头无去处。
禽言·其二
作者：黎廷瑞
朝代：宋

万叠青山，白云何处。行不得，哥哥哥。冥冥高飞忧网罗，茕茕孤往虞干戈。江湖蛟鳄扰，山谷虎狼多。行不得，哥哥哥。不信时，哥但知去到前头无去处。
禽言四首·其四
作者：黎廷瑞
朝代：宋

提壶卢，沽美酒，烹肥羜，剪新韭。琵琶胡姬玉纤手，清歌袅袅莺啭柳，尊前劝我千万寿。君不见东家逃亡西家走，惟我台上集亲友。明日得似今日否，酒尽无尽尽再沽。唤仆夫，提壶卢。
禽言四首·其四
作者：黎廷瑞
朝代：宋

提壶卢，沽美酒，烹肥羜，剪新韭。
琵琶胡姬玉纤手，清歌袅袅鶑啭柳，尊前劝我千万寿。
君不见东家逃亡西家走，惟我台上集亲友。
明日得似今日否，酒尽无尽尽再沽。
唤仆夫，提壶卢。
禽言四首·其四
作者：黎廷瑞
朝代：宋

提壺盧，沽美酒，烹肥羜，剪新韭。
琵琶胡姬玉纖手，清歌嫋嫋鶑囀柳，尊前勸我千萬壽。
君不見東家逃亡西家走，惟我臺上集親友。
明日得似今日否，酒盡無盡盡再沽。
喚僕夫，提壺盧。
秦樓月·憶秦娥
作者：黎廷瑞
朝代：宋

紅苞拆。巡簷一笑風情別。風情別。廣平空道，心腸如鐵。灞橋更有狂吟客。短鞭破帽貂裘窄。貂裘窄。瘦驢卓耳，一鞍風雪。
秦樓月·憶秦娥
作者：黎廷瑞
朝代：宋

春脈脈。含章簷下妝宮額。妝宮額。也還點畫，春煙茅結。人間天上俱清絕。風流大似東坡客。東坡客。玉堂如玉，雪堂如雪。
秦樓月·憶秦娥
作者：黎廷瑞
朝代：宋

春來了。孤根矯樹花開早。花開早。水村山郭，嫩紅晴曉。隴頭何處鱗鴻香。一枝欲寄行人少。行人少。大江南岸，北風低草。
秦樓月·憶秦娥
作者：黎廷瑞
朝代：宋

幽香歇。玉龍吹徹花如雪。花如雪。小橋流水，不勝愁絕。橫梢翦入生綃墨。翠陰青子盈盈結。盈盈結。淡煙微雨，江南三月。
秦樓月·憶秦娥
作者：黎廷瑞
朝代：宋

齊山碩。掃開殘雪簪花飲。簪花飲。樽前人唱，暗香疏影。枝南枝北迢迢恨。春風舊夢難重省。難重省。小窗斜月，薄酲殘醒。
秦樓月·憶秦娥
作者：黎廷瑞
朝代：宋

雲根屋。東風四壁花如玉。花如玉。水仙傷婉。山礬傷俗。高標懶趁時妝束。一丘一壑便幽獨。便幽獨。商山四皓，首陽孤竹。
秦樓月·憶秦娥
作者：黎廷瑞
朝代：宋

醒人眼。一枝玉雪疏籬晚。疏籬晚。精神曠逸。風姿凝遠。幽香零亂無人管。依依春恨天涯滿。天涯滿。霜城戍角，月樓羌管。
秦樓月·憶秦娥
作者：黎廷瑞
朝代：宋

葉葉裡。一枝冷浸銅瓶水。銅瓶水。飛英簇簇，硯屏香幾。夜來雪片敲窗紙。半衾芳夢相料理。相料理。梨花漠漠，江南千里。
秦樓月·憶秦娥
作者：黎廷瑞
朝代：宋

花孤冷。海棠聘與花應肯。花應肯。海棠只是，無香堪恨。香無卻有仙風韻。能爭幾日芳期近。芳期近。東風何事，不留花等。
秦樓月·憶秦娥
作者：黎廷瑞
朝代：宋

羅浮暮。青松林下相逢處。相逢處。縞衣素袂，沈吟無語。行雲飛入瑤臺路。夢迴飄渺香風度。香風度。參橫月落，幾聲翠羽。
芜湖吉祥寺
作者：黎廷瑞
朝代：宋

寺创晋永和间，李升避难此山，
后得国改永寿，宋景佑中赐今名。
寺中毁，有僧余者来，
法鼓自鸣，道场复兴。
又邑人解牛，三夕不能奏刀，
牛见梦曰当送我吉祥，遂送寺供麦磑。
山谷作碑纪事，晁无咎篆额。
今寺荒凉特甚，好事者时时打碑不绝。
訴衷情
作者：黎廷瑞
朝代：宋

曲屏深院赴幽期。心事夢雲知。佩環零亂何處，江上草離離。日平西，天似幕，月如眉。依稀還記，兩岸楊花，送上船時。
贈古泉相士
作者：黎廷瑞
朝代：宋

土階章韶風日美，巢父不聽却洗澗中水。
象犀滿山珠塞淵，棄不之顧但酌嶺外泉。
嗚呼千丈之渾泥數斗，一滴清泠空宇宙。
古人今人同此耳與口，古泉眼中見有相似二君不。
我亦有耳但願聽松風，有口只飲酒。
送鶴神
作者：黎廷瑞
朝代：宋

玄裳兮縞衣，紛爾乘兮遄歸。
嗟我甿兮苦復苦，穀懸于天兮麥在土。
爾之族兮類且多，蠶爾食兮如甿何。
甿之憂兮來年眎爾天爾田。
天崇崇兮有廩，皇之漿兮可飲。
樂莫樂兮爾還，勿復來兮人間。
送鹤神
作者：黎廷瑞
朝代：宋

玄裳兮缟衣，纷尔乘兮遄归。嗟我氓兮苦复苦，谷悬于天兮麦在土。尔之族兮类且多，蚕尔食兮如氓何。氓之忧兮来年视尔天尔田。天崇崇兮有廪，皇之浆兮可饮。乐莫乐兮尔还，勿复来兮人间。
送鹤神
作者：黎廷瑞
朝代：宋

玄裳兮缟衣，纷尔乘兮遄归。嗟我甿兮苦复苦，谷悬于天兮麦在土。尔之族兮类且多。蚕尔食兮如甿何。甿之忧兮来年眎尔天尔田。天崇崇兮有廩，皇之浆兮可饮。乐莫乐兮尔还，勿复来兮人间。
送鹤神
作者：黎廷瑞
朝代：宋

玄裳兮缟衣，纷尔乘兮遄归。
嗟我甿兮苦復苦，谷悬于天兮麦在土。
尔之族兮类且多，蚕尔食兮如甿何。
甿之忧兮来年视尔天尔田。
天崇崇兮有廪，皇之浆兮可饮。
乐莫乐兮尔还，勿復来兮人间。
鵬飛操
作者：黎廷瑞
朝代：宋

朝吾發兮海溟，夕吾抵兮天門。
鱗脫軀兮欲蛻，翮之起兮如雲。
濤山湧兮雪浪，駕天風兮浩蕩。
霓掩映兮霞蒸，倏橫飛兮徑上。
龍膢余兮鳳來迎，帝下觀兮環珮鳴。
逍遥遊兮既極，澹河漢兮無聲。
河漢無聲兮有意，誰知之兮漆園吏。
桐之孫兮吏之魂，吏不語兮孫能言。
忘言兮且止，極吾思兮隠几。
春風菲菲兮杏壇花，春服翩翩兮沂水涯。
聊徜徉兮稅駕，奚必之兮南華。
鹏飞操
作者：黎廷瑞
朝代：宋

朝吾发兮海溟，夕吾抵兮天门。
鳞脱躯兮欲蜕，翮之起兮如云。
涛山涌兮雪浪，驾天风兮浩荡。
霓掩映兮霞蒸，倏横飞兮径上。
龙膢余兮凤来迎，帝下观兮环佩鸣。
逍遥游兮既极，澹河汉兮无声。
河汉无声兮有意，谁知之兮漆园吏。
桐之孙兮吏之魂，吏不语兮孙能言。
忘言兮且止，极吾思兮隠几。
春风菲菲兮杏坛花，春服翩翩兮沂水涯。
聊徜徉兮税驾，奚必之兮南华。
燭影搖紅
作者：鼓峰
朝代：宋

風入虞弦，麥秋向晚梅天潤。彩絲長命鬥新奇，還是端陽近。想見瑤池仙韻。對蟠桃、朱顏相映。篆飄寶鼎，酒滿霞觴，黃堂深靜。超悟真筌，鳳歸不作登臺恨。慶餘有子在河圖，詳試龔黃政。好是棠陰清永。且遊戲、壺中光景。會有飛詔，卻奉輕軒，天朝歸覲。
齊天樂
作者：龍紫蓬
朝代：宋

雨簾雲棟重尋處，青紅半空飛去。檻影侵鷗，簷光送雁，搖盪秋容千里。歌珠舞翠。怎禁得無情，一江流水。可是西山，半眉新綠向人覷。千年留下剩賞，盡登臨無限，須付才思。壞堞閒愁，危檣往恨，欲拍闌干無路。新碑舊記。更今古匆匆，一番興廢。立盡斜陽，共誰評半語。
一字至七字觀周曾秋塘圖有作
作者：龔開
朝代：宋

秋，秋。
瀟灑，清幽。
人靜處，水邊頭。
波紋細細，風色颼颼。
鷗鷺情相狎，鳧鷖樂自由。
疎葦敗荷池沼，白蘋紅蓼汀洲。
幾竿漁釣去已盡，一段晚雲寒不收。
泰伯廟迎享送神辭三章·其一
作者：龔頤正
朝代：宋

翼翼兮新宮，蘭櫋兮枅桂，氣總總兮高靈下隊。
君視八紘兮昔何殊于棄屣，今復何有兮一席之壝。
惠我吳人兮曷日以弭。
吁嗟君來兮我心則喜，君來不來兮我忘食事。
泰伯廟迎享送神辭三章·其三
作者：龔頤正
朝代：宋

車兮載旃，舟兮揚帆，鼓咽咽兮君當還。
君肯來兮尚盤桓，我心煢煢兮其無端，君不我留兮下土囂煩。
福我吳人兮無疾與患，千秋萬歲兮歌至德以何言。
陳山龍君祠迎享送神曲·其三
作者：龔頤正
朝代：宋

吹洞簫兮望極浦，君之歸兮雲在下土。
十風兮五雨，祐我海邦兮汙萊斥鹵。
君不來兮使吾心苦，千秋萬歲兮爲民所怙。
陳山龍君祠迎享送神曲·其二
作者：龔頤正
朝代：宋

君祝駕兮芬陽斯陳，鼓鐘廣享兮列鼎重茵。
君之宮兮屯雲，蕙肴蒸兮芬芬。
我黍我稌兮抑亦薦其萍芹，君明其衷兮無吐芳新。
一字至七字观周曾秋塘图有作
作者：龚开
朝代：宋

秋，秋。
潇洒，清幽。
人静处，水边头。
波纹细细，风色飕飕。
鸥鹭情相狎，凫鹥乐自由。
疎苇败荷池沼，白苹红蓼汀洲。
几竿渔钓去已尽，一段晚云寒不收。
一字至七字观周曾秋塘图有作
作者：龚开
朝代：宋

秋，秋。潇洒，清幽。人静处，水边头。波纹细细，风色飕飕。鸥鹭情相狎，凫鹥乐自由。疏苇败荷池沼，白蘋红蓼汀洲。几竿渔钓去已尽，一段晚云寒不收。
泰伯庙迎享送神辞三章 其一 迎神
作者：龚颐正
朝代：宋

翼翼兮新宫，兰櫋兮枅桂，气总总兮高灵下队。君视八纮兮昔何殊于弃屣，今复何有兮一席之壝。惠我吴人兮曷日以弭。吁嗟君来兮我心则喜，君来不来兮我忘食事。
泰伯庙迎享送神辞三章·其一
作者：龚颐正
朝代：宋

翼翼兮新宫，兰櫋兮枅桂，气总总兮高灵下队。
君视八纮兮昔何殊于弃屣，今復何有兮一席之壝。
惠我吴人兮曷日以弭。
吁嗟君来兮我心则喜，君来不来兮我忘食事。
泰伯庙迎享送神辞三章·迎神
作者：龚颐正
朝代：宋

翼翼兮新宫，兰櫋兮枅桂，气总总兮高灵下队。君视八纮兮昔何殊于弃屣，今复何有兮一席之壝。惠我吴人兮曷日以弭。吁嗟君来兮我心则喜，君来不来兮我忘食事。登歌兮堂上，屡舞兮堂下。君来享兮清酤，溪毛陆离兮筐筥。莼鲫芳鲜兮亦有肥羜，君不来兮使我心苦。车兮载旃，舟兮扬帆，鼓咽咽兮君当还。君肯来兮尚盘桓，我心茕茕兮其无端，君不我留兮下土嚣烦。福我吴人兮无疾与患，千秋万岁兮歌至德以何言。
陈山龙君祠迎享送神曲
作者：龚颐正
朝代：宋

海波渊沦兮海山巃嵷，其下潜通兮君之宫。时思其母兮来舂容，菖叶生兮杏蒂融。君之来兮雷隆隆，雨我田兮秋芃芃，我之怀兮无初终。君祝驾兮芬阳斯陈，鼓钟广享兮列鼎重茵。君之宫兮屯云，蕙肴蒸兮芬芬。我黍我稌兮抑亦荐其萍芹，君明其衷兮无吐芳新。吹洞箫兮望极浦，君之归兮云在下土。十风兮五雨，祐我海邦兮污莱斥卤。君不来兮使吾心苦，千秋万岁兮为民所怙。
陈山龙君祠迎享送神曲·其三
作者：龚颐正
朝代：宋

吹洞箫兮望极浦，君之归兮云在下土。十风兮五雨，祐我海邦兮污莱斥卤。君不来兮使吾心苦，千秋万岁兮为民所怙。
陈山龙君祠迎享送神曲·其三
作者：龚颐正
朝代：宋

吹洞箫兮望极浦，君之归兮云在下土。
十风兮五雨，佑我海邦兮污莱斥卤。
君不来兮使吾心苦，千秋万岁兮为民所怙。
二子同舟四章
作者：伯昏子
朝代：当代

江水汤汤，鰋鲤洋洋。二子同舟，无言瘁伤。南山有竹，雁鸣于陆。二子同缚，将谁之辱。楚风吹荇，今复哀郢。耄耋孺子，空牖夜耿。遥瞻彼衮衣兮，针黹其谁归兮。春卉之菲菲兮，徒教余心悲兮。
井泉谣
作者：伯昏子
朝代：当代

天府之井清兮，不可鉴余形兮。天府之泉浊兮，不可濯余足兮。无淫雨烈风兮，胡枵腹从公兮。览嵚崟而摧藏兮，惟踯躅而去此壤。悲赤县之沸扬兮，追夷齐而之首阳。彼公士兮，病无已兮。彼人子兮，长泣涕兮。
公无渡河四章
作者：伯昏子
朝代：当代

公无渡河，公未渡河。交交黄鸟，集于毕罗。瞿瞿良士，若何道蹉。静言思之，僭人实多。公无渡河，公已渡河。一月十曀，视天昏瘥。将伐枚条，视斧断柯。静言思之，贪人实多。公无渡河，公竟渡河。我望岐周，亦孔之讹。瓶罄罍耻，歌斯蓼莪。静言思之，暴人实多。艳妻方煽，习风弥国。衡门栖迟，能不处默。悠哉悠哉，天其悯哀。定何为期，胡然我思之。
布鲁克巴
作者：伯昏子
朝代：当代

瞻彼山之阳兮，千载雪其雱兮。彼其国兮，梵呗韹兮。瞻彼山之谷兮，春冰涣然剥兮。彼君子兮，终天禄兮。瞻彼山之周兮，木兰芬其陬兮。民之瘳兮，得自由兮。瞻彼山之萚兮，岁岁复有作兮。民之乐兮，君子度兮。瞻彼山之礀兮，秩秩清且漫兮。民之灿兮，昭震旦兮。
拟《当车已驾行》
作者：伯昏子
朝代：当代

清桂之下，安坐琴瑟。心之乐矣，偃然巨室。寄尘百年，悲风一拂。达命归真，俟夫其吉。澹澹九点烟，蒿莱何崇密。气发为神明，升遐追白日。乘蹻望阊阖，螭骖云中出。复得金石固，优游谁言述。
挽辞
作者：伯昏子
朝代：当代

邛崃高兮，横看岷山雪。锦城炤兮，远眺岷江月。古域悠悠兮，谓敷土刊木而留禹穴。忽群鹤尽飞去兮，真宰未有一言说。玉垒浮云兮，西巘之下。有骚人之乡兮，今犹歌其大雅。牛羊盘桓其阪兮，羌笛弥坰野。堪优游卒岁兮，天何其又不假。崇峻訇然开兮，溪谷顿竭。哀黎元之无辜兮，若蝼蚁而旋灭。际天葱茏，咸化蛇虺兮，噬人而饮血。六龙拟驰驾兮，奈何阻其列缺。天地雺兮，而独开人性之光。纵叆叇荒墟之下兮，生命亦正翱翔。慈心虽有若微露者兮，聚则可使恣肆汪洋。十亿之人，荷戈披甲兮，同禦国殇。魂兮，固难挽兮，万卉摧折。若川腾潎而永逝兮，惟留不绝之冷香清冽。料彼幽冥之路遥兮，听潜蛟而吟悲切。犹落红之不肯轻坠地兮，风中荡而哽咽。后土其谁怒之兮，乱石如流。既造物复毁弃之兮，昔抟作乃何由。俱匆匆而赴广漠之无何有兮，将何求。梦栩栩而诚难解兮，涕泗难收。噫吁嚱，当立一丰碑兮，万千逝者如金之大名，于玆深锲。虽薄命兮，其真神可永絜。复筑高台于彼侧畔兮，供登以吊阅。上所思兮，惟皎洁超拔之岷山雪。上所望兮，惟圆融朗照之岷江月。
星诔
作者：伯昏子
朝代：当代

江水漫漭兮上清都，洪涛硉矹兮绕佛庐，泉声潺湲兮雪莲舒。江可越，涛不歇，泉潏潏。江水决眦兮汉之血，洪涛鼓怒兮蕃之血，冥泉幽咽兮鹘之血。血！血！血！胔骨积，大荒赤，鸟悲唶。江之永兮病舟逝，洪涛涌兮没洲沚，泉无声兮若不死。天河坠，谁之泪，星成诔。
简车徒
作者：伯昏子
朝代：当代

春王正月，简车徒。承天凤阙，简车徒。羽籥沸天，简车徒。傩舞翩跹，简车徒。爪士如云，简车徒。赤幡欲焚，简车徒。万红玉碎，简车徒。诵言如醉，简车徒。于菟吮牙，简车徒。荛刍咨嗟，简车徒。委委蛇蛇，简车徒。安识大伪，简车徒。蚁入穴兮，简车徒。微飔绝兮，简车徒。落城钥兮，简车徒。聊自乐兮，简车徒。冠冕黻黼，简车徒。血流漂杵，简车徒。山呼莽苍，简车徒。忧不能忘，简车徒。希特勒耶，简车徒。斯大林耶，简车徒。墨索里尼耶，简车徒。戈尔巴乔夫耶，简车徒。念民礽耶，简车徒。公胡独乘耶，简车徒。
风雨三章
作者：伯昏子
朝代：当代

风雨盈阜，思予之牖。言笑晏晏，朋座尊酒。纵我颓矣，子宁不回首。悠哉思哉，瀌瀌何久。风雨盈郭，思予之宅。素雪飞笙，如木之萚。进退踟蹰，维心之瘼。悠哉思哉，不能兴作。风雨盈堵，思予之土。旧邦衣冠，笾豆有楚。停辔四瞻，哀哀离黍。悠哉思哉，道长且阻。
鹿鸣四章
作者：伯昏子
朝代：当代

呦呦鹿鸣，河水瀯瀯。何人斯，褧衣如明，鼓簧吹笙。呦呦鸣鹿，河水如哭。何人斯，栖彼乔木，食他人谷。鹿鸣呦呦，河水载舟。何人斯，飨斯觥觓，招侣引俦。鹿鸣不已，河水清泚。何人斯，中冓有耻，戕我稚子。
海南行 西江月 其二 博鳌玉带滩口占玉带滩外乃烟波浩渺之南海，滩内是碧水如镜的万泉河，真乃大自然之奇观
作者：何永沂
朝代：当代

汹涌滩前白浪，平铺滩后清泉。沙堆玉带锁云烟，圣石不随波转。最是沧茫独立，迎风指点飞船。天涯海角海连天，有甚尘红气短。
读朱承义《四一斋诗文选集》感赋
作者：何永沂
朝代：当代

董狐笔，常山舌，秦时大狱汉时月。汉时月，歌千阕，成诗喷墙皆是血。今朝一卷蜀中来，起予频敲壶欲缺，天风激浪崩云指点千堆雪。
题《雪梅图》
作者：何永沂
朝代：当代

飞雪花，放梅花。冷笑尘尘世界号花花。
一痕眉碧
作者：冯永军
朝代：当代

梦里几番花谢，始信愁怀难写。蓬飞何事向天涯，剩独看，斜阳下。酒罢伊谁牵惹，心事乱云奔马。更深灯下悄然思，无端冷雨寒窗打。
双飞蝶·忆西湖
作者：冯永军
朝代：当代

榴花照眼，记当年，湖上携手。梦雨罥垂杨，更风前，一丝丝，拂人首。俊游长忆，奈平生，衣食奔走。何日更重来，掬层波，酿醲醇，为君寿。
寒江吟·夜宿盐城海畔某舟中
作者：冯永军
朝代：当代

沧波浩浩，倩何人，重问鸥盟。任露湿薄襟，霜侵短鬓，为谁豪气纵横。又是千山落木，翠澜冷长鲸。苍茫里，认彼岸，灯火两三星。十年惯逐飞蓬，又西风，共诉飘零。人道冯唐老大，无端尊前，起舞忘形。如磐夜气掀难去，剩扣舷长啸，问几时，袖拂天青。向寥廓，一时凝睇，倘有鱼龙不寐，短句翘首夜深听。
花里
作者：冯永军
朝代：当代

暮雨。偶立板桥无语。菡萏又重开，更谁来。
西塘慢
作者：冯永军
朝代：当代

蕉叶分凉，柳丝罥梦，旧事鸣蜩能说。画舸悠然，剪芳波已远，越歌渐歇。高荷窥岸，想岸上，有人奇绝。双燕翩飞，欲呼共语，已逐流光去飘忽。当时，携手处，照影惊鸿一瞥。可是无情流影去，去去何之，化作愁肠千结。几番西风，汀葭倘无恙，其奈匆匆换时节。何日重来，倚栏杆共看，桥头明月。
永遇乐去台山，赴海南就业。寄陈永正
作者：刘斯奋
朝代：当代

望断归程，忽成独往，天其何意！匝地炎风，吼云黑浪，万树碧椰子。人言旧是，坡仙游处，野水夕阳无际。怅重帘、佳人一病，关河柳色谁主？苍茫此夜，思君千里，莫问瘴江菰米。见说人间，而今草草，多少临歧泪！年来尊酒，秋风肝肺，过尽旗亭药市。凭谁问，乌啼月落，曲栏独倚。
满江红自琼归省逢周锡䪖
作者：刘斯奋
朝代：当代

涌尽鲸波，渐染作、清江颜色。问陌上，早梅应是、旧时相识？不恨年年花有信，春风总是无情物。正斜阳、细雨近城门，山如壁。微云散，檐光滴。休倚遍，栏杆曲。看故人清健，帽儿微侧。生死经年馀白眼，奇谋一笑俱尘迹。倩何人、挥手泪淋浪，琵琶急。
如梦令二首
作者：刘斯翰
朝代：当代

拂面西风残柳。舟漾清江如酒。醉别各天涯，何日重携纤手。回首，回首。冷浸一天星斗。梦冷月明如水。花好重门深闭。犹自锁幽香，珍重春眠鸳被。愁寐，愁寐。剪断柔情还理。
如梦令二首·其一
作者：刘斯翰
朝代：当代

拂面西风残柳。舟漾清江如酒。醉别各天涯，何日重携纤手。回首，回首。冷浸一天星斗。
如梦令二首·其二
作者：刘斯翰
朝代：当代

梦冷月明如水。花好重门深闭。犹自锁幽香，珍重春眠鸳被。愁寐，愁寐。剪断柔情还理。
浪淘沙二首·为元正逝世十周年作
作者：刘斯翰
朝代：当代

檐压雨难明。滴尽深更。几回愁梦几回醒。娇影泥人还似旧，闲了鸣筝。天海任君行。十载芳馨。月圆花谢总关情。犹记一言偏决绝，生死曾经。
洞仙歌二章 其一 蛰堪兄命题《半梦庐填词图》
作者：刘梦芙
朝代：当代

蕊珠灯畔，照冰弦凄抚，无限幽悰曲中诉。恍鹃啼花外，摇漾春魂，惊变徵、忽化龙吟风雨。斜街长续梦，天水迢迢，一点骚心接今古。九畹惜芳华，手种殷勤，怎禁得、鬓添霜缕。问尘世河清在何年，怅遍访高丘，雾迷神女。
洞仙歌二章 其二 蛰堪兄命题《半梦庐填词图》
作者：刘梦芙
朝代：当代

廿年弹指，记飞鸿传语，每恨烟沽隔云树。幸心光挹月，千里流辉，清夜里、两地相思频赋。人间秋又到，万绿凝霜，声咽哀蝉入弦柱。梦影碧山遥，劫换虫沙，悲藕孔、潜踪无处。但永祝苍苍佑君身，且惜取斜阳，满窗红妩。
洞仙歌二章·蛰堪兄命题《半梦庐填词图》
作者：刘梦芙
朝代：当代

蕊珠灯畔，照冰弦凄抚，无限幽悰曲中诉。恍鹃啼花外，摇漾春魂，惊变徵、忽化龙吟风雨。斜街长续梦，天水迢迢，一点骚心接今古。九畹惜芳华，手种殷勤，怎禁得、鬓添霜缕。问尘世河清在何年，怅遍访高丘，雾迷神女。廿年弹指，记飞鸿传语，每恨烟沽隔云树。幸心光挹月，千里流辉，清夜里、两地相思频赋。人间秋又到，万绿凝霜，声咽哀蝉入弦柱。梦影碧山遥，劫换虫沙，悲藕孔、潜踪无处。但永祝苍苍佑君身，且惜取斜阳，满窗红妩。
上有
作者：卢青山
朝代：当代

上有朗朗之青天，下有漠漠之黄泉，胡不游乐，寄蜉蝣于其间。顾岁华之驰，悲神龟之夭，胡不游乐，吾生倏忽而百年。餐以十斗，老却无封，胡不游乐，岂功业之堪言。骋我骐骥，欹我峨冠，典我龙渊。历北林而悦晨风，共南鹏而高迁，胡不游乐，令吾生以悠然。
久别离
作者：卢青山
朝代：当代

久别离，叶别枝，水别湄。帝别二女于潇湘之浦，羿别嫦娥于广寒之闺。上有昭昭不灭之明月，下有峨峨不尽之九疑，浑无人兮通梁梯。久别离，如天别地，终万古兮会无期。
五月十一夜作 其一 十六字令
作者：卢青山
朝代：当代

非，万里重来万事非。桃花在，人在几重帏？
五月十一夜作 其七 醉太平
作者：卢青山
朝代：当代

朝云暮云，长亭短亭。频年望不分明，更风生雨生。愁来酒樽，愁多酒深，天公何事欺人？越求酣越醒。
五月十一夜作 其六 长相思
作者：卢青山
朝代：当代

春悠悠，春悠悠，一笛梅花满地愁。岁华渐渐秋。云幽幽，月幽幽，人不相思梦不稠。年华渐渐休。
五月十一夜作 其四 江南春
作者：卢青山
朝代：当代

天淡淡，雨霏霏。帘边青草色，屏上柳弯眉。去年书信今年梦，长夜消磨长日悲。
佛诞日适蜀中大震，久不操觚，猝为书此。以佛起兴，匪敢谤佛；我民甚苦，我佛甚慈，必谅其急不择语也
作者：卢青山
朝代：当代

佛诞于西兮，灾作于东，维佛力之无垠兮不能驱我恫。佛升于天兮，震作于地，维佛光之遍照兮不能被我体。维佛之东兮胜神之洲，维佛之西兮牛贺之游；维佛之足兮靡不及，飞锡杖兮乃驻乎俱芦之北。胡望瞻部而不南，乃沉我于地狱之渊。维十三亿，齐掌合什，排地以跪，吁天以泣。吁不可恃，泣不可止，维我十三亿，欻操戈以起。
减兰七首
作者：卢青山
朝代：当代

球台初见，笑似桃花风里颤。细喘红潮，小拍当胸作扇摇。嘉名未探，梦便相逢情怎唤？起枕茫然，三月馀风特地寒。球台对峙，往返圆珠飞玉驶。有口如无，一桌相离似海湖。嗟身不化，化作轻球今世罢。得近芳肌，百折残躯死不辞。月能三见，三月未完缘已满。更欲相寻，十二楼台路未明。相逢道上，一语寒暄无异样。交臂匆匆，留下衣香袅不穷。芳名未识，唯恨相逢呼不得。既识芳名，又恨闻名意已惊。一年如此，明岁敲门先已至。争奈孤怀，三百六天不可挨。元月廿六，醉入红楼听舞曲。数月无踪，忽见幽灯映面红。移腰小步，看尽回风飘雪舞。欲乞圆苍，赐与今宵一世长。年来惆怅，凿壁偷光稍觑相。胆战询人，始识云英嫁已成。雷飞渊默，意欲全抛心怎绝。闻道春来，弃我隆冬独不回。天欤何狠，昨日闻婚今日见。慵倚同行，一语寒暄冷若冰。我真倦矣，总为人波风里水。何日波平，来去无心岫上云。
减兰七首·其一
作者：卢青山
朝代：当代

球台初见，笑似桃花风里颤。细喘红潮，小拍当胸作扇摇。嘉名未探，梦便相逢情怎唤？起枕茫然，三月馀风特地寒。
减兰七首·其七
作者：卢青山
朝代：当代

天欤何狠，昨日闻婚今日见。慵倚同行，一语寒暄冷若冰。我真倦矣，总为人波风里水。何日波平，来去无心岫上云。
减兰七首·其三
作者：卢青山
朝代：当代

月能三见，三月未完缘已满。更欲相寻，十二楼台路未明。相逢道上，一语寒暄无异样。交臂匆匆，留下衣香袅不穷。
减兰七首·其二
作者：卢青山
朝代：当代

球台对峙，往返圆珠飞玉驶。有口如无，一桌相离似海湖。嗟身不化，化作轻球今世罢。得近芳肌，百折残躯死不辞。
减兰七首·其五
作者：卢青山
朝代：当代

元月廿六，醉入红楼听舞曲。数月无踪，忽见幽灯映面红。移腰小步，看尽回风飘雪舞。欲乞圆苍，赐与今宵一世长。
减兰七首·其六
作者：卢青山
朝代：当代

年来惆怅，凿壁偷光稍觑相。胆战询人，始识云英嫁已成。雷飞渊默，意欲全抛心怎绝。闻道春来，弃我隆冬独不回。
减兰七首·其四
作者：卢青山
朝代：当代

芳名未识，唯恨相逢呼不得。既识芳名，又恨闻名意已惊。一年如此，明岁敲门先已至。争奈孤怀，三百六天不可挨。
减兰九首
作者：卢青山
朝代：当代

清清长夜，薄落虫尸灯影下。细嚼秋凉，稍有苦瓜橄榄香。温茶冷卷，明月渐来窗口唤。不必邀吾，想像清游味更娱。桂花开也，月下千星藏树罅。愁煞嫦娥，欲摘低头唤奈何。玉人何处？为我搴裳斜起舞。自笑贪婪，将为求多失已欢。纤纤薄冷，使我中心如古井。病去秋来，此乐人间岂过哉。藤床衲被，谙尽清宵追梦味。白昼堪憎，不尔黄梁住一生。稻梁了却，偶有馀閒耽独乐。薄雨浇秋，略涨前溪慢慢流。高鸿度幕，自带西风飞宇角。视我如无，知我无人可寄书。梧桐叶老，卧枕侵晨听细扫。短梦清幽，可恨回头忆不留。欣然鸟语，梦里亏怀差可补。若许生翎，长作枝间化外民。叶为蕉族，暑夏陪花无尽绿。花号美人，直到萧秋未老心。驻颜何术？二五髭髯如面黑。心尚如君，四绕徘徊幸莫憎。秋衣早著，日觅枫光神索莫。幸有黄花，野草丛中已作家。相知十载，淡笑从容无略改。我为年追，疾走时时力已疲。今年止酒，万病来攻穿牖走。知酒有言：“自坏长城孰汝怜”。无非生死，岂值营营为一誓？不日中秋，苟有清光一醉休。崖中孤树，糁玉秋凋凄欲语。诧目葳蕤，喜汝枯杨复出稊。谁云野木，七载相怜成眷属。一事输君，无爱无言过此生。
减兰九首·其一
作者：卢青山
朝代：当代

清清长夜，薄落虫尸灯影下。细嚼秋凉，稍有苦瓜橄榄香。温茶冷卷，明月渐来窗口唤。不必邀吾，想像清游味更娱。
减兰九首·其七
作者：卢青山
朝代：当代

秋衣早著，日觅枫光神索莫。幸有黄花，野草丛中已作家。相知十载，淡笑从容无略改。我为年追，疾走时时力已疲。
减兰九首·其三
作者：卢青山
朝代：当代

纤纤薄冷，使我中心如古井。病去秋来，此乐人间岂过哉。藤床衲被，谙尽清宵追梦味。白昼堪憎，不尔黄梁住一生。
减兰九首·其九
作者：卢青山
朝代：当代

崖中孤树，糁玉秋凋凄欲语。诧目葳蕤，喜汝枯杨复出稊。谁云野木，七载相怜成眷属。一事输君，无爱无言过此生。
减兰九首·其二
作者：卢青山
朝代：当代

桂花开也，月下千星藏树罅。愁煞嫦娥，欲摘低头唤奈何。玉人何处？为我搴裳斜起舞。自笑贪婪，将为求多失已欢。
减兰九首·其五
作者：卢青山
朝代：当代

梧桐叶老，卧枕侵晨听细扫。短梦清幽，可恨回头忆不留。欣然鸟语，梦里亏怀差可补。若许生翎，长作枝间化外民。
减兰九首·其八
作者：卢青山
朝代：当代

今年止酒，万病来攻穿牖走。知酒有言：“自坏长城孰汝怜”。无非生死，岂值营营为一誓？不日中秋，苟有清光一醉休。
减兰九首·其六
作者：卢青山
朝代：当代

叶为蕉族，暑夏陪花无尽绿。花号美人，直到萧秋未老心。驻颜何术？二五髭髯如面黑。心尚如君，四绕徘徊幸莫憎。
减兰九首·其四
作者：卢青山
朝代：当代

稻梁了却，偶有馀閒耽独乐。薄雨浇秋，略涨前溪慢慢流。高鸿度幕，自带西风飞宇角。视我如无，知我无人可寄书。
减兰二首
作者：卢青山
朝代：当代

至今难处，半世仓皇街上鼠。陋室吾铭，谁要仲尼置一评？村翁说古，鱼死尚能挣破罟。两乐梁濠，幸莫煎煎逼钓鳌。其唯自处，不肖与贤皆似鼠。此理吾铭，天下何仓可置评？江湖自古，只有闲罾和网罟。莫上梁濠，死了前人煮了倏。
减兰二首
作者：卢青山
朝代：当代

又秋来也，日日高寒驰四野。落尽梧桐，空枝似欲攥虚空。谁家短褂，长坐枯溪苔石下。萧索填胸，吹向茫茫万物中。微波古井，照见山灵惆怅影。淡月幽黄，恍惚之间影已亡。呢喃不住，崖隙秋虫清自语。一点磷光，随著青衫过小塘。
减兰二首·其一
作者：卢青山
朝代：当代

又秋来也，日日高寒驰四野。落尽梧桐，空枝似欲攥虚空。谁家短褂，长坐枯溪苔石下。萧索填胸，吹向茫茫万物中。
减兰二首·其一
作者：卢青山
朝代：当代

至今难处，半世仓皇街上鼠。陋室吾铭，谁要仲尼置一评？村翁说古，鱼死尚能挣破罟。两乐梁濠，幸莫煎煎逼钓鳌。
减兰二首·其二
作者：卢青山
朝代：当代

微波古井，照见山灵惆怅影。淡月幽黄，恍惚之间影已亡。呢喃不住，崖隙秋虫清自语。一点磷光，随著青衫过小塘。
减兰二首·其二
作者：卢青山
朝代：当代

其唯自处，不肖与贤皆似鼠。此理吾铭，天下何仓可置评？江湖自古，只有闲罾和网罟。莫上梁濠，死了前人煮了倏。
前有一樽酒行
作者：卢青山
朝代：当代

前有一樽酒，万事皆浮华。夏云暮结如炉光，霞飞万丈烙千家。皆云此非饮酌时，安知我兴狂能誇。左把琥珀盏，右执东平瓜。世俗颇如井绳转，我意辘轳难减加。思王十千斗酒不为多，舜卿一卷亦滂沱。君看华宴落星斗，安识野老两相过。壶漫击，咄休书，停玉箸，听吾歌。天外月，身外波，圆复缺，去无讹。子以此生之浮沤，安能制汤汤之长河。穴久备，锸常磨，今为客，明谁何？一抔土，无今古，迟汝之子孙，葬汝之父祖。昆仑鹤觞不曾灭，糟丘百载累屋宇。生为执陶者，死为陶者有。声名富贵草头露，我将与苍茫元气而同久。
卖瓜词
作者：卢青山
朝代：当代

卖瓜卖瓜，吾瓜至大。吾瓜吾书记所命种，孰谓吾书记之位不大？卖瓜卖瓜，吾瓜如吾书记之腹大。剖瓜之腹，其红突突。勺而尝之，其香馥馥。剖吾瓜之腹，吾瓜无毒，慎无剖吾书记之腹，吾不知其中何物。卖瓜卖瓜，吾瓜既甜且廉。吾书记命刬吾禾田，种为此瓜，吾瓜胡得而不甜。吾书记命尽刬吾村社之禾田，悉种此瓜，吾瓜价胡得而不廉。吾瓜甜廉而且鲜。三口漉漉，未明出屋；摘瓜于田，汗下如渎；担之市肆，日始出乎山麓。胡谓吾瓜不鲜？请视吾瓜蒂之色颜。人瓜十钱，吾瓜三钱；吾瓜可以疗饥，人瓜只止乎口涎。盍不视吾三口，弃鱼肉之馔，而以吾瓜为吾家之中餐。卖瓜卖瓜，吾瓜天下之至廉。子不买吾瓜，将陷吾书记于为官不廉。既陷吾书记，遂陷吾党焉。今夕复何夕？七一才过，倏尔数日。卖瓜卖瓜，吾瓜至大。书记亨亨，将升迁者。孰谓吾瓜不大？吾瓜明年将与吾书记之腹同大者。至吾贱命，则至小者。卖瓜卖瓜，子不买吾瓜，吾无以为命，吾无以为家。
去屋作
作者：卢青山
朝代：当代

去已久，来无时，见我屋，日摧衰。昔年去，行迟迟，今年去，如飞驰。卖汝了，绝我思，拆汝竟，断我痴。痴莫痴乎此。足欲前行首回视，足快如飞首如死。
双骸
作者：卢青山
朝代：当代

枕左臂于汝颈，抚右掌于汝肩；交汝股于吾股，如女萝菟丝之固缠；共双靥之微笑兮凝四目以无偏，俾眸光之永接兮如死之牢坚。来，司命，我固如此，惟子之所使。来，司命，来薙我发，使我秃而白，薙彼之须，使血如濡。我所存兮岂青丝髯鬓之温如。来，来戕我僚懰之巧笑兮，使我一夕而老耄；腐彼弛张之肉肌兮，使一瞬而枯槁。我所存兮岂躯骸之为吾宝。司命，来，速腐我肉，出我之骨，使我所存，迄终古而露突。
变鹊桥仙·涧中花
作者：卢青山
朝代：当代

梦归看月，酒起扶头，消得人生无数。年年涧底待幽人，更谁道、凋零秋露？萦回细水，寂寞闲鱼，不解阴晴朝暮。来年还欲醉春光，又先怕、风环雨苦。
同前更作
作者：卢青山
朝代：当代

三十而立，仲尼所云。立时三十，所立何津？立官衙乎，抑立蓬门？檐矮难立，蜷曲莫伸；位高难立，倾危其身。立于世外，腹饥喉呻；立于世内，奈此浊尘。立功甚易，非奸不成；立德自洁，举世嘲君。恶立善立，唯名与刑。倚人而立，俯仰由人；任己而立，谤讦随形。正立面世，风摧雨淋；侧立冷眼，中肠热焚；背立不见，鬼蜮沙喷。立眉立目，矢与彼争；立网立罟，旦罩暮婴。嗟立斯世，如焦原倾。反转是非，颠倒白青。其人其鬼，憧憧难明。我欲倒立，足代手撑。能察真实，将蹶于行。立伢立伢，立邪立邪。
同前醉中杂书·其九
作者：卢青山
朝代：当代

我欲渡河，河上风波。嗟我故人，隔河以蓑。彼以蓑也，将蔽我以多也。我欲渡河，河上风波。嗟我情人，隔河以蓑。彼以蓑也，将诱我以过也。我欲渡河，爰及我蓑，及我情人，相与摩挲，唯此河上之风波也。
同日横铺作
作者：卢青山
朝代：当代

野有河，溅溅其流。维藠之香，在彼中洲。野有圃，翼翼其叶。维苔之成，其茎茁茁。维圃之洫，风开我裳。维蜂斯斯，游绕其旁。维公之乐，维地之沃。岁有生兮，其叶沃若。
如梦令二首
作者：卢青山
朝代：当代

只是桓伊三弄，漏出相思百种。双睫不能抬，梅与泪痕堆拥。如梦，如梦，两桨斜阳春重。侧额青丝几绺，佯撚花枝再嗅。各是浪萍身，几得倾心相守？回首，回首，月与人都如豆。
如梦令二首·其一
作者：卢青山
朝代：当代

只是桓伊三弄，漏出相思百种。双睫不能抬，梅与泪痕堆拥。如梦，如梦，两桨斜阳春重。
如梦令二首·其二
作者：卢青山
朝代：当代

侧额青丝几绺，佯撚花枝再嗅。各是浪萍身，几得倾心相守？回首，回首，月与人都如豆。
孤雁词
作者：卢青山
朝代：当代

华物之艳绮兮，飞物之枯槁。时既冉冉以淹逝兮，吾复磋磴之长道。牵白云而度长风兮，此余翔扇之浩渺。落玉关古地之西村兮，起沧海横波之热岛。振翅众类之先兮，带蓬莱之落瓣；淩迟秋寒之永兮，衔深风之霜草。或以顽乖而堕群，或以蠢拙而失导。度方隅而徘徊，冀或觌于吾好。彼南方之客兮，有鸳鸯之旖旎。洋洋乎陂塘之玲珑兮，睨吾毛羽之粗鄙。拨远宇之云兮，吾唤云中之赤松；呼风伯以为役兮，起虞渊之潜龙；捲六合以泻雨，鼓雷车而裂长空。彼惊惶兮忽忽，而旋避兮匆匆。吾长笑兮山摇，抟远翼兮渺踪。闻北地之民雄旷兮，摩天以长行。宿昆仑之椅梧兮，餐白露与霞英。漠漠千寻兮荒野，厉厉万丈兮朔风。肆腾踔而奋蹈兮，列巨阵而扬鬃。心魂震栗兮，淩空之霹雳；丘壑崩摧兮，恍盘古之开辟。余霍霍以迅征，飞长唳以和鸣。仰苍旻而长啸兮，笑余声之丑老；誇瘦健之俊蹄兮，嘲余身之短小。蛙兮蛙兮居井底，蛙兮蛙兮莫我嘲。知沧海之浩瀚，知云山之巍高？遗彼东海明月之珠兮，唾以孤飞之萤光；遗彼王母云霞之帛兮，弃以摧腐之陈缰。吁戏吾将去矣。秋菊之傲兮，岂争群卉之衣；淡荷之清兮，不弃淤泥之地。掠低壑余以哀嗥兮，淩绝顶余以长跂。漫漫长路兮霖雪冰摧，蹇趔趄而前兮无以为期。缭缭绕绕望天际兮苍梧之翳，云有崒嵂莽雾之峻阻兮吾将复何悔。
将访老薛作
作者：卢青山
朝代：当代

驾秃笔以为艇兮托诗稿以为帆，呼白雾以为水兮令白云而为航参。拈残梧之叶兮以为吾帽，挥长裾以歌狂兮遂有狂言：我本楚之客兮其力可以拔山，登高坟以远眺兮觉天地之弘宽。视昆仑兮泥丸，走黄河兮蚓盘，止日月兮手边。彼鲲鹏如蜂鸟兮唯吾怀为浩然。一落洞庭之滨兮洞庭之水弱不能浮我船，再落云溪之壑兮云溪之丘小不能容我回旋。破壁兮欲飞，满空净荡兮无湿云送我上穹天。偶有閒情兮访君檐，备万丈之长簟兮待我醉后之高眠。
少年舟
作者：卢青山
朝代：当代

少年舟，少年舟，年年摇过水边楼。楼上正梳头。朝梳头，暮梳头，梳成螺髻为谁留。江水自东流。
少年行·草
作者：卢青山
朝代：当代

柔琼妒柳，嫩茵肆蝶，无地立孤人。客梦连天，归程付雨，冷落半塘萍。分烟重觅停骢路，容易到黄昏。乱屐留痕，薄寒依旧，魂与绿俱新。
归去来词
作者：卢青山
朝代：当代

归去来，归来何处？窗外潇潇雨。念陶公冉冉，东篱卧菊；子陵濯濯，寒江钓浦。倩谁知、落寞此中心绪？吹苍野马，寄雀深林，待品看、人生一样、飘蓬百折迷歧路。归矣乎？今生长住？伴著桐花数。转洞庭水弱，未浮狂楫；云溪丘矮，难舒宽袖。又华年、一寸丹心如土。车鱼愧铗，鸥鹭休盟，自作个、幽游落拓、吹箫屠狗今如许。
折红英
作者：卢青山
朝代：当代

春如昨，人如昨，断红犹在秋千索。残烟漠，残雨漠，三年槐梦，一溪流萼。觉。觉。觉。春成各，人成各，黄鹂尚向溪前著。寒云薄，寒露薄，半林枫盛，满陂梧落。错。错。错。
无谱
作者：卢青山
朝代：当代

书侵白蠹，尘暗窗纱。阶前野草天为主，无人问、何日归家。自是黄昏多暗雨，打遍槐花。梦起澄江冷，无语向天涯。蓬莱倘过传余意，清风夜、携取胡笳；来约梦魂天外月，相共归车。
无谱
作者：卢青山
朝代：当代

酒醒寻归路，扶松醉步难平。眼中疲色，袖上醪痕，剩得江水无声。沉沉，前宵雨，今朝落瓣，都流去春深。最怕斜阳后，阴阴三两鸦鸣。淡烟空起，暝色横陈。道有无限心情。盈盈，前生泪，今生未揩，又留到他生。
无谱
作者：卢青山
朝代：当代

莫回顾。江帆又是风雨。叠嶂千山，算未办、阻双桨归去。旧梦萦回，前程茫渺，一霎悽怆如许。谁立在、柳烟深处？留住。留住旧时月色，梅边诗句。留住轻颦一片，共彩笺、盈盈私语。留住也，到后日长记，此刻双眸远注。留不住眸中，泪痕千缕。
无谱·听施君歌
作者：卢青山
朝代：当代

手风琴里隔帘遮，一啭莺喉，满处沉鸦。寒檩落尘些。曲短流星情未尽，曲尽人嗟。可怜草泽友鱼虾，沉埋金剑，老去风华。寂寞涧中花。只有明眸还似旧，一瞬流霞。
无题
作者：卢青山
朝代：当代

烈士杀人以剑，世士杀人以心。仰天长啸，四野冥阴。
是日相送后往肖涂中见月作
作者：卢青山
朝代：当代

新月早，残月迟，早早来出人皆见，迟迟独出夫谁知。新月早，残月迟，早早别人人皆送，迟迟独去将安持。新月早，残月迟，看侬须及早，去侬须最迟。
有所思
作者：卢青山
朝代：当代

有所思，彼不知。有所思，心不知。心固不知，目固知之；目不之知，泪固知之。有所思，彼不知；彼固不知，心实自知之。
有所思
作者：卢青山
朝代：当代

有所思，乃在苍梧之古丘，洞庭之深池。九嶷茫茫横天地，层崖崒嵂兮云参差。意孤躯兮尚在，渺微粟于沧海兮谁能知。君子之行，曰有期兮。驾言未远，及秋移兮。搴裳滞予，江之欹兮。黄竹萧萧，当风披兮。锡予以叶，信可依兮。迨叶之枯色亦死，洞庭长流流不止；迨流之竭洞庭空，倚竹泣泪斑成红；迨竹之斑锈而黑，迨黑之发摧以白；唯君子之言兮怅犹未息。飘叶于水，逆溯而流。爰乘此叶，唯君之求。徘徊洄漾，道阻且悠。纵漂以没，亦复何忧。化予躯兮而为此洞庭之波，纷鼓荡兮无昼夜之偏颇。深以下兮激潜渊，横以肆兮礴山阿。或有至者观予何，使汝知兮予长思之未磨。上而行微澜，及长江之源头。下而炫狂涛，慄东海之巨舟。无远弗届，终世不休。趣汝舟兮使会乎情人，歼汝舵兮使猝然而中分；举汝上入乎青云，溺汝永堕乎冥阴；警汝斯世兮羌无圆美与固存。维苍梧之崖兮无其终，洞庭之水兮何汹汹。嗟予思兮，乃在不可知之鸿蒙；蹇予求兮，乃趁此不可必之飘风。
止酒
作者：卢青山
朝代：当代

止酒，止酒，此时不止，噬脐后丑。浮生自有万端忧，百斛空醅安能掊。竭力以食，尺榻可偶，浮梦往返，醉欤何有？拘者斥汝为狂，亲戚哀汝不寿。止酒，止酒，岂愚之及此，掷此身于樽卣？百年倏若一醉回，嗟余同草木而不同天地朽。杯汝勿前，曲生且后，俗其来之，吾与子友。磬折备腰，诺唯守口，随人而发，快若指嗾。非良民欤，洋洋耆耇。止酒，止酒，此时止子，子无我咎，悲思子时，子亟来佑。止酒，吾止酒。
泣歌为汶川地震作
作者：卢青山
朝代：当代

鬼泣于地狱，神泣于天堂；维人有泣，于大块之空荒。天泣以其愦愦，地泣以其狰狞诡谲之肝肠。峰峦泣以其穆穆，江河泣以其汤汤。鸟兽泣以其軥辀格磔，草木泣以其蓊郁莽苍。德泣以其不忍人之心，道泣以其舛变肆乱于阴阳。维人何泣，泣于其目，觌死之咆哮而虐狂。泣于其鼻，味尸腐弥渺之馥香。泣于其耳，闻嗥唳翔于坰野，泣之于足，何奔骤其踉跄。终泣于心，泣于血脉之崩坼，其横决之瀼瀼。维人泣，泣难当，截岱岳昆仑不足以塞我痛，煮沧海为药不足医我伤。人有泣，国有殇。
满庭芳二首
作者：卢青山
朝代：当代

水咽黄花，风扶老竹，暮宇回曳孤鸿。曲流迂转，难锁小船篷。酒迹诗痕正在，初回首、岭隔千重。仍遥想、云瘖雨敛，人在渺然中。孤踪。疲棹系，灰乌万点，独步深蛩。料灯焰煌煌，客满连盅。世路茶寒水逝，倩谁记、旧日相同？凄然望、明朝发处，渔火湿青穹。老柳疏蒲，萧条旧渡，不见桃叶风襟。买春赊酒，空费一年心。解了连环坠土，还化作、杜若频生。凭轻撚、痴痴寄取，寄与那家门？零丁，飘只雁，羞无信托，怕近人行。但云外残阳，淡逐孤萍。此去荒岚冷霭，须揩尽，无限啼痕。千山外、和灯先怕、特地旧情生。
满庭芳二首·其一
作者：卢青山
朝代：当代

水咽黄花，风扶老竹，暮宇回曳孤鸿。曲流迂转，难锁小船篷。酒迹诗痕正在，初回首、岭隔千重。仍遥想、云瘖雨敛，人在渺然中。孤踪。疲棹系，灰乌万点，独步深蛩。料灯焰煌煌，客满连盅。世路茶寒水逝，倩谁记、旧日相同？凄然望、明朝发处，渔火湿青穹。
满庭芳二首·其二
作者：卢青山
朝代：当代

老柳疏蒲，萧条旧渡，不见桃叶风襟。买春赊酒，空费一年心。解了连环坠土，还化作、杜若频生。凭轻撚、痴痴寄取，寄与那家门？零丁，飘只雁，羞无信托，怕近人行。但云外残阳，淡逐孤萍。此去荒岚冷霭，须揩尽，无限啼痕。千山外、和灯先怕、特地旧情生。
潲可食
作者：卢青山
朝代：当代

潲可食，其液汁汁。食于已残之宴，食于土茅之室。潲可食，其味汁汁。匪惟剩黍之可嗜，中或残存夫鱼翅。潲可食。食于人前，食于人后，食于我侧。我矫首以过，曾目之不一瞥。潲可食，其甘汁汁。
烛影摇红二首
作者：卢青山
朝代：当代

箫角吹春，柳婆娑，动暗香、珠帘揭。少年心事说还休，恐被闲风泄。无奈花消雨歇。倩谁知、无心啼鴂？归来唯有，寒塘光射，一天秋月。好梦如烟，推枕懒，似未忘、嫣然语。窥窗灯影淡如无，寂寞凉无主。唯有伤心春雨，到更阑、淅声似诉。哀情谁听？唤起愁人，摇惊冷树。
烛影摇红二首·其一
作者：卢青山
朝代：当代

箫角吹春，柳婆娑，动暗香、珠帘揭。少年心事说还休，恐被闲风泄。无奈花消雨歇。倩谁知、无心啼鴂？归来唯有，寒塘光射，一天秋月。
烛影摇红二首·其二
作者：卢青山
朝代：当代

好梦如烟，推枕懒，似未忘、嫣然语。窥窗灯影淡如无，寂寞凉无主。唯有伤心春雨，到更阑、淅声似诉。哀情谁听？唤起愁人，摇惊冷树。
爰有荷
作者：卢青山
朝代：当代

爰有荷，在河之阳。涛波伊阻，嗟莫可杭。跂而望之，我心悲伤。爰有荷，采采如风。涛波伊广，嗟莫可从。歌以挑之，岂解吾衷。悲之亟也，衷如雷之殛也，跂莫可睹也，风莫可驭也，搴吾兰佩，泳而将也，涛波如汤。爰有荷，阻河之阳。徜徉欲去，摧我肝肠；横流欲涉，死我于江。嗟嗟君子，无谓予狂。
病作
作者：卢青山
朝代：当代

若有人兮山深，崖崒嵂兮涧冥冥。流忪云兮坞坳，吹松风兮峥嵘。岚霭朝而荡漾，烟光夕而氤氲，如仙子之裳兮拂萝薜之娉婷。洞兮峻，水兮渌，秋英落兮波澹澹而缤纷。猿啼穴兮熊咆乎梢楸，夜窈渺兮声凄清。虎啸以震槭，龙激而摧魂。若有人兮栖其间，肩石削兮面藤盘。衣兮残草之荒秽，食兮橡栗之粝餐。鸣古堠兮蛩螀，弹素月兮五弦。胡为乎留也，挹露尽之馀寒；胡为乎滞也，愀秋声之枝端。彼溷淖兮将宜孽乎蛆蛹，张罟网兮岂虚设乎鹏鹇。惊弓之鸟兮遥远乎曲木，曳尾之龟兮涂泥而踔跹。鹪鹩兮鴳鼠，巢一枝兮止腹便。胡为乎来此，局蹐乎焦原。病起兮力薄，拄筇杖兮心茫然。天四合兮云漓漓以欲雨，孤茕立兮仰苍昊以无言。
登彼西山
作者：卢青山
朝代：当代

登彼西山兮采其薇矣。抚袂而歌兮惘然悲矣。悄啼猿夫幽篁兮日将西矣。恍冉冉而谁来，闻微泣兮陨其衣矣。父不父兮朽墓下之尸矣。子不子兮莽鬓边之于思矣。子胡为而来和此，掷予骨于油镬兮炙予心之膏脂矣。魂不能留兮独往乎髫龀之时矣。弃走肉之躯于此间兮将安适归矣。
荷
作者：卢青山
朝代：当代

河中小戏，荷叶如花。摘荷盖首，与鲤同遮。父母当饱我以老栗，暮阳亟乾我所衣葛麻。暮阳暮阳，我欲归家。尘海戏已久，久见喧哗。三径自可，岂必天涯。回首未变唯姓氏，莲荷当忆我以秋葩。莲花莲花，我欲归家。
蒲公英
作者：卢青山
朝代：当代

蒲公英，何飞飞，南复北，去复回。天长地阔望不见，随风荡簸天地陲。今年落此浦头结根种，明年夫何弃此而他为。彷徨寻觅，如魂魄失，虽有恒怀，错莫其迹，嗟嗟乎安识汝之指归。蒲公英，飞何苦，今生循此不归路，他生尚汲汲而来寻其故。
观舞信笔书
作者：卢青山
朝代：当代

裳仰俯，人三五，一晌春光生惘怅。吉他妙手声骀荡，更著春云眉样。留纤步，君莫舞，舞向谁家欣赏？人生长在针尖上，跳到头昏脑胀。
送春
作者：卢青山
朝代：当代

看春初驻。忽茫茫坠落絮。万点飞红如海，剩荒烟一缕。漫回顾。人间千古斜阳，浑怕照、徘徊寂寞，江河凄雨。我送春处，料春还送我去。春去万人仰首，我去谁同住？崖桥路。江湖若是难行，须记取、天涯嗟望，有人待苦。
醉卧石处，彭来，夜更复至，余犹未起，彼言旧事至泫然。因为三阕，拟寄复止 其一 八六子
作者：卢青山
朝代：当代

又逢君。问分离后，黄昏暗雨谁听？况醉里愁容未揩，梦中宿泪初宁，见时假真？眸光只自盈盈。世路几群风月，人间一望阴晴。怎敌得、年年露中春色，挤红淹绿，舞蝶迷蜂，留他冉冉孤流弄影，沉沉夕照驱萍。漫回凝，今生恐难再寻。
醉卧石处，彭来，夜更复至，余犹未起，彼言旧事至泫然。因为三阕，拟寄复止 其三 一剪梅
作者：卢青山
朝代：当代

门未开时先有声，偶尔逢萍？有意相寻？相逢切莫话当时，未话当时，泪似当时。半载分离梦里身，梦里人真？醒处人真？天公何苦好分离，不奈分离，只许分离。
醉卧石处，彭来，夜更复至，余犹未起，彼言旧事至泫然。因为三阕，拟寄复止·八六子
作者：卢青山
朝代：当代

又逢君。问分离后，黄昏暗雨谁听？况醉里愁容未揩，梦中宿泪初宁，见时假真？眸光只自盈盈。世路几群风月，人间一望阴晴。怎敌得、年年露中春色，挤红淹绿，舞蝶迷蜂，留他冉冉孤流弄影，沉沉夕照驱萍。漫回凝，今生恐难再寻。沉醉见君时，横眸半冷凄。似分明、似梦迷离。旧事倩君休细说，叶已去，不回枝。人世几欢悲，杨花几度飞，绾不来、几载相随。几札书鸿留逝水，倘留到、鬓成丝。门未开时先有声，偶尔逢萍？有意相寻？相逢切莫话当时，未话当时，泪似当时。半载分离梦里身，梦里人真？醒处人真？天公何苦好分离，不奈分离，只许分离。
霜天晓角二首
作者：卢青山
朝代：当代

梦如幽鬼，一去无回力。裂石奔流云散，是谁弄、于中笛？劈面苍崖立，孤乌触树急。满目霜枝冷刺，漫滞住、今生迹。回山如鬼，只共孤猿泣。泣尽枯枝摇动，又送上、幽月立。冻泪粘如蜜，添入三声笛。回首呜呜流水，闻悲怆、安见迹。
霜天晓角二首·其一
作者：卢青山
朝代：当代

梦如幽鬼，一去无回力。裂石奔流云散，是谁弄、于中笛？劈面苍崖立，孤乌触树急。满目霜枝冷刺，漫滞住、今生迹。
霜天晓角二首·其二
作者：卢青山
朝代：当代

回山如鬼，只共孤猿泣。泣尽枯枝摇动，又送上、幽月立。冻泪粘如蜜，添入三声笛。回首呜呜流水，闻悲怆、安见迹。
飞飞汝灵
作者：卢青山
朝代：当代

飞飞汝灵，来屋之旁。既缭以绕，入屋之窗。飞飞汝灵，入屋之窗。既抚以摸，著屋之床。飞飞汝灵，著屋之床。既饥以寤，索乳之娘。飞飞汝灵，索乳之娘。既翔以掠，趁夜之光。飞飞汝灵，趁夜之光。既回以往，入邻之房。飞飞汝灵，入邻之房。既呼以问，勿获我娘。飞飞汝灵，勿获我娘。既飏以远，入警之堂。飞飞汝灵，入警之堂。既诘以诉，勿获我娘。飞飞汝灵，勿获我娘。既伤以泣，别警之堂。飞飞汝灵，别警之堂。终觅而至，在铁之墙。飞飞汝灵，毋去此铁之墙；飞飞汝灵，毋惧此风之狂；飞飞汝灵，毋逝于此夜黑之茫茫。
魂拾迹
作者：卢青山
朝代：当代

魂兮归来。及予之生兮，肆游走于诸方。迨予之灭兮，怅馀怀之未忘。弃予狼犺之躯于山阿，曳予魂兮飘飘而回翔。役深秋之幽风兮以为予导，秉不昧之一灵兮以为吾缰。昼荒渺之长夜，烛冷萤之微光，杳予归兮恍茫茫而归乎故乡。魂兮归来。昔予之生兮，徒驰驱而迷乎南北。今予既亡兮，犹此痛之未息。曰予归兮归予之旧国，悲来拾兮拾予平生之行迹。魂兮归来。开我旧闼，立我床隈。此予呱泣，拥母之怀。口莫能语，足莫能抬。眷哉予母，始启予步。握予之足，导予以语。维右维左，颠仆坎坷。迨予成行，摇曳如跛。槛不为限，篱不为锁。出庭院而寻乎村邻，结同侪而为夥。攀道树之鸟巢，戏争斗以阵彼我。嗟来拾兮何足迹之琳琅，揣予怀兮犹馀温之未殇。量以目兮其形不及指长，亲以嗅兮味乳臭之前香。此予生之初兮行之始张，迁以往兮遂履不归之穷航。魂兮归来。归乎东阿之麓兮，倚乎桑侧。昔予所欢兮，会乎桑北。蝉鬓绿兮盈桑之色，跂而待兮其心之炽，纷其迹兮胡零乱而惶急。归乎南陌之畴兮，风翼其苗。此予之耕兮，共蹇牛之劳，食妻子兮谁复能逃。犹扬臂兮欲斥，怅空手兮无鞭梢，泪忽作兮泻予旧迹之深槽。归乎西山之颠兮，怆予心骨。此予送兮，儿女之远别。羽之丰兮必远飏，待不来兮望不绝。日空陟兮日空下，劳往返兮予骎骎而至于耄耋。魂兮归来。归乎北邙之丘兮迟迟其行，履予旧迹兮缅予旧生。生之已兮既从此征，征而往兮大黑之蒙冥。谓行世兮如行夜山，潜百险兮无一安。人各有私兮私其私，罟与蜮兮孰予怜。错讦谤兮交讥讪，日相逐兮如影缠。莫予惜兮亦莫予识，徒撄其锋兮溷嚣杂。胡为夫遗迹于其间，生为辱兮死复为其践踏。爱予生兮惜予之迹，拾而归兮日与魂相狎。魂兮归来。归于南北东西之外，归乎六合九垓；时空之所届兮，莫非予之昔来。三步一壑兮五步一歧，迷所向兮惑其裁。凡所至者靡不悔，凡所欲往靡不乖。左可探兮右复诱，进既陷兮退亦摧。有所觅兮卒不得，时既久兮予亦不知欲何为。虽有足兮无异缚，跋涉予百年兮实飘荡而无归。拾此伤痛之迹兮予乃今始得真归，决将往兮矢不重回。魂兮归来。临归而反顾，瞻旧迹之无馀。诧新迹又丛生，纷漫漫于来衢。拾迹终焉留迹，何循转而如轮驱。欲拾将安所拾，欲归将安所归乎。抱旧迹以恸哭，立终古之迷涂。
庐山杂咏 其一 应天长
作者：卢鸿基
朝代：当代

重临水洞帘依旧。灯下蓦然惊举首。锁修眉，焦素手。人比黄花还更瘦。眼交投，难启口。万言千语空有。莫道命途多谬。问天天也诟。
观婺剧杂咏十三章 其二 醉红妆
作者：卢鸿基
朝代：当代

刀光剑影作生涯。海飞云，金凤茶。一枝挺秀一支斜。真和假，两枝花。
观婺剧杂咏十三章·其三
作者：卢鸿基
朝代：当代

河西鼙鼓动鸣笳。散花手。舞双叉。鹘掠猿超人倒立，齐拍掌，赏精华。
踏莎美人五首
作者：周燕婷
朝代：当代

宝篆香残，吟笺写遍，思量无计重相见。柔情纵有万千千，都向江头化作柳风烟。无分闲愁，无由生怨，风前只问杯深浅。花声蝶影梦无端，独抱秦箫月下立桥边。枕外春魂，袖中秋扇，柔肠禁得千回转？牛郎珠泪莫轻抛，洒落人间点滴也潇潇。洛浦烟迷，蓬山梦远，深情容易成深怨。隔江依约又闻箫，无那星槎不到第三桥。酒压离愁，筝挑别绪，夜来偏又风兼雨。如何独自对凄凉，况是中秋过后过重阳。壁上寒灯，梦中温语，小楼谙尽相思苦。明朝更莫倚纱窗，恐有泪珠和露结成霜。小阁横空，西风吹树，乱云时送些些雨。入秋犹见数行书，秋后连书也共柳萧疏。约梦阑干，贮愁窗户，轻阴一霎真成暮。泪花圆坠串成珠，恼恨而今未解悔当初。秋到天涯，夜来风雨，灯花闲坠西窗户。几回声断十三金，一线炉烟寂寂画堂深。冷淡云踪，温柔梦语，而今梦与云俱去。凭谁省识玉琴心，又听吟蛩戚戚到寒衾。
踏莎美人五首·其一
作者：周燕婷
朝代：当代

宝篆香残，吟笺写遍，思量无计重相见。柔情纵有万千千，都向江头化作柳风烟。无分闲愁，无由生怨，风前只问杯深浅。花声蝶影梦无端，独抱秦箫月下立桥边。
踏莎美人五首·其三
作者：周燕婷
朝代：当代

酒压离愁，筝挑别绪，夜来偏又风兼雨。如何独自对凄凉，况是中秋过后过重阳。壁上寒灯，梦中温语，小楼谙尽相思苦。明朝更莫倚纱窗，恐有泪珠和露结成霜。
踏莎美人五首·其二
作者：周燕婷
朝代：当代

枕外春魂，袖中秋扇，柔肠禁得千回转？牛郎珠泪莫轻抛，洒落人间点滴也潇潇。洛浦烟迷，蓬山梦远，深情容易成深怨。隔江依约又闻箫，无那星槎不到第三桥。
踏莎美人五首·其五
作者：周燕婷
朝代：当代

秋到天涯，夜来风雨，灯花闲坠西窗户。几回声断十三金，一线炉烟寂寂画堂深。冷淡云踪，温柔梦语，而今梦与云俱去。凭谁省识玉琴心，又听吟蛩戚戚到寒衾。
踏莎美人五首·其四
作者：周燕婷
朝代：当代

小阁横空，西风吹树，乱云时送些些雨。入秋犹见数行书，秋后连书也共柳萧疏。约梦阑干，贮愁窗户，轻阴一霎真成暮。泪花圆坠串成珠，恼恨而今未解悔当初。
惜春
作者：姚佳
朝代：当代

春何在，梦不成。午上树无影，木中虫有声。荒池鼓吹空今古，老柳风花齐死生。
来福歌
作者：姚佳
朝代：当代

来福，来福，往来相逐。亲如童仆，情深骨肉。旁我栖宿，伴我夜读。息我劳碌，慰我茕独。来福，来福，别何太速。失尘万斛，一去不复。怀悲耳目，惨怆眉蹙。秬鬯清馥，难浇积郁。出行其陆，绵绵其麓。皓月空谷，风霜动竹。天净如沐，人淡如菊。天赐寿禄，聊尔为祝。
一剪梅折桂
作者：崔荣江
朝代：当代

欲坼层云窥月心。照我清眸，照我罗衿。满斟红酒细调琴。何隔重天，无共弦音。换雇仙槎平浪岑。待我归来，折桂如簪。香囊犹别绣花针。将那鸳鸯，绣你衣襟。
减字木兰花那年六首 其一 恢复高考
作者：崔荣江
朝代：当代

红尘误我，身与鹏心相左左。愚蟹横行，纵有残编读不成。沉霾欲晓，翻检文章识恨少。缕剔灯花，书剑磨砻利一些。
减字木兰花那年六首 其三 教室外有栀子
作者：崔荣江
朝代：当代

春堂困顿，怔忡不解师课问。倏忽香来，应是邻窗栀子开。撷花两朵，得倩清芬时醒我。偏有青裙，索我书前一半春。
减字木兰花那年六首 其二 苦读小成
作者：崔荣江
朝代：当代

寒窗辨理，厾落参商犹未已。圆缺逡巡，时晦时明学子心。那年初试，号舍扃绢拼折桂。偶幸功成，不负当年那盏灯。
减字木兰花那年六首 其五 九码头乘凉
作者：崔荣江
朝代：当代

炎蒸无计，避暑黄昏寻胜地。结伴江东，泊驳频吹惬意风。夷陵城外，隔岸眠山成一黛。灯火阑珊，倏起渔歌暮水边。
减字木兰花那年六首 其六 松滋河夏泳
作者：崔荣江
朝代：当代

江流泊驳，且作高台凭一跃。人正青春，信步横流洗浊尘。漫漫水远，我自从容浑不惮。对岸银沙，几女红裙灿若花。
减字木兰花那年六首 其四 约会有雨阻归
作者：崔荣江
朝代：当代

澄明月里，执手相看眸似水。心已微醺，不觉天边起乱云。当真可恶，偏是此时风雨著。荷叶遮衣，一路相牵带雨归。
减字木兰花那年六首·恢复高考
作者：崔荣江
朝代：当代

红尘误我，身与鹏心相左左。愚蟹横行，纵有残编读不成。沉霾欲晓，翻检文章识恨少。缕剔灯花，书剑磨砻利一些。寒窗辨理，厾落参商犹未已。圆缺逡巡，时晦时明学子心。那年初试，号舍扃绢拼折桂。偶幸功成，不负当年那盏灯。春堂困顿，怔忡不解师课问。倏忽香来，应是邻窗栀子开。撷花两朵，得倩清芬时醒我。偏有青裙，索我书前一半春。澄明月里，执手相看眸似水。心已微醺，不觉天边起乱云。当真可恶，偏是此时风雨著。荷叶遮衣，一路相牵带雨归。炎蒸无计，避暑黄昏寻胜地。结伴江东，泊驳频吹惬意风。夷陵城外，隔岸眠山成一黛。灯火阑珊，倏起渔歌暮水边。江流泊驳，且作高台凭一跃。人正青春，信步横流洗浊尘。漫漫水远，我自从容浑不惮。对岸银沙，几女红裙灿若花。
十六字令三首 其一 关于春天
作者：崔荣江
朝代：当代

归。依旧当年那样痴。江南岸，先探杏花枝。
十六字令三首 其三 关于春天
作者：崔荣江
朝代：当代

听。谁碰缃帘似有声。邀梁燕，向我小楼行。
十六字令三首 其二 关于春天
作者：崔荣江
朝代：当代

弹。柳上春风八百弦。温声里，不许有余寒。
十六字令三首·关于春天
作者：崔荣江
朝代：当代

归。依旧当年那样痴。江南岸，先探杏花枝。弹。柳上春风八百弦。温声里，不许有余寒。听。谁碰缃帘似有声。邀梁燕，向我小楼行。
占春芳二首 其一 春燕
作者：崔荣江
朝代：当代

帘挑起，眸相顾。柳上看青微。那里春烟半树，燕身剪过垂枝。可是故人儿，约今天、衔着青泥。攒来于我生红豆，稍解相思。
占春芳二首 其二 题雪儿古装吹笛照
作者：崔荣江
朝代：当代

春欲老，清塘碧。兀自映山云。石径婀娜人伫。清音婉啭红唇。一曲挽红稀。怕凋萧，沾了侬身。想留晴翠心深处，养着天真。
占春芳二首·春燕
作者：崔荣江
朝代：当代

帘挑起，眸相顾。柳上看青微。那里春烟半树，燕身剪过垂枝。可是故人儿，约今天、衔着青泥。攒来于我生红豆，稍解相思。春欲老，清塘碧。兀自映山云。石径婀娜人伫。清音婉啭红唇。一曲挽红稀。怕凋萧，沾了侬身。想留晴翠心深处，养着天真。
好女儿戏题于青青生日
作者：崔荣江
朝代：当代

藕满塘时。芳诞佳期。酒斟来、兑入真情味。纵无缘柳眼，绿肥时候，燕尚衔泥。饶那女儿心事。渐疏淡、也成丝。扯还连、似个蚕儿茧。许明年此日，一张机上，织就罗衣。
如梦令恋爱与结婚四首 其一 拜访
作者：崔荣江
朝代：当代

壮胆微酲小酒。跑到那人门口。欲诉梦中思，盼盼铁门来叩。难受，难受。答是汪汪小狗。
如梦令恋爱与结婚四首 其三 约会
作者：崔荣江
朝代：当代

扭捏人儿牵手，转找没人地走。一见熟人来，羞面还遮杨柳。然后，然后。突兀被亲一口。
如梦令恋爱与结婚四首 其二 闪婚
作者：崔荣江
朝代：当代

闪电结婚恋爱。摘到篮中是菜。不和再离婚，好合好分无碍。潇洒，潇洒。仗着青春还在。
如梦令恋爱与结婚四首 其四 爱你
作者：崔荣江
朝代：当代

爱你犹如借贷，总以青春还债。不复自由身，锅碗瓢盆担待。无奈，无奈。自找将谁嗔怪。
如梦令恋爱与结婚四首·拜访
作者：崔荣江
朝代：当代

壮胆微酲小酒。跑到那人门口。欲诉梦中思，盼盼铁门来叩。难受，难受。答是汪汪小狗。闪电结婚恋爱。摘到篮中是菜。不和再离婚，好合好分无碍。潇洒，潇洒。仗着青春还在。扭捏人儿牵手，转找没人地走。一见熟人来，羞面还遮杨柳。然后，然后。突兀被亲一口。爱你犹如借贷，总以青春还债。不复自由身，锅碗瓢盆担待。无奈，无奈。自找将谁嗔怪。
小重山六首 其一 惜春之一
作者：崔荣江
朝代：当代

三径蔷薇没草长，夜阑新月小、洒微光。荼蘼开在老池塘。春一缕、含在蕊中央。人坐石阶凉。看花凋谢了、剩残香。不堪折却缀衣裳。更别说、饰我女儿妆。
小重山六首 其三 惜春之三
作者：崔荣江
朝代：当代

人似荼蘼开未央。缘愁穿一件、白衣裳。盼春怜惜少红妆。陪着我、菱镜画眉长。春且细思量。别离应最苦、不堪尝。何如长驻共芬芳。君之好、到老不相忘。
小重山六首 其二 惜春之二
作者：崔荣江
朝代：当代

时到春深易断肠。念来花渐少、那芬芳。总教愁泪滴文章。洇透了、戚戚字千行。非独为花殇。花殇人亦老、鬓如霜。重逢怕是已相忘。春与我、咫尺也茫茫。
小重山六首 其五 惜春之五
作者：崔荣江
朝代：当代

次第腴花瘦可量。风中飞几瓣、落池塘。奈由闲鸭啄轻狂。春将去、花也有愁肠。谁肯为担当。人拈花入墨、著词章。青红一并裹奚囊。将春意、留在我身旁。
小重山六首 其四 惜春之四
作者：崔荣江
朝代：当代

燕子呢喃叩晓窗。唤人醒懒梦、快梳妆。东风开始敛春光。莫误了、最后的芬芳。奔向小山冈。野花犹烂漫、白红黄。摘花装进柳条筐。春便去、我也有收藏。
小重山六首·惜春之一
作者：崔荣江
朝代：当代

三径蔷薇没草长，夜阑新月小、洒微光。荼蘼开在老池塘。春一缕、含在蕊中央。人坐石阶凉。看花凋谢了、剩残香。不堪折却缀衣裳。更别说、饰我女儿妆。时到春深易断肠。念来花渐少、那芬芳。总教愁泪滴文章。洇透了、戚戚字千行。非独为花殇。花殇人亦老、鬓如霜。重逢怕是已相忘。春与我、咫尺也茫茫。人似荼蘼开未央。缘愁穿一件、白衣裳。盼春怜惜少红妆。陪着我、菱镜画眉长。春且细思量。别离应最苦、不堪尝。何如长驻共芬芳。君之好、到老不相忘。燕子呢喃叩晓窗。唤人醒懒梦、快梳妆。东风开始敛春光。莫误了、最后的芬芳。奔向小山冈。野花犹烂漫、白红黄。摘花装进柳条筐。春便去、我也有收藏。次第腴花瘦可量。风中飞几瓣、落池塘。奈由闲鸭啄轻狂。春将去、花也有愁肠。谁肯为担当。人拈花入墨、著词章。青红一并裹奚囊。将春意、留在我身旁。疏柳寒蝉扰客听。也闻天上雁，两三声。眉头顿为海棠凝。红纤瘦，霜重竟无凭。纤手拾残英。荷锄寻净地，瘗伶仃。绢沙一片裹香馨。伤未已，无寐到三更。
惜红衣二首
作者：崔荣江
朝代：当代

牧马登云，经幡绚日，寨深林郁。野树参差，屏山杳人迹。溪边戏水，弄碎了，清清如璧。看海子，飞落几星，递瑶池消息。新醅醉客，弦板萦楼，词人叩平仄。凭栏指点疏密，说颜色。者般世间幽处，疑是广寒仙谪。怕几番烟火，不见这时阡陌。一笔涂鸦，丹青乱画，逐波流俗。踉跄年华，无眠度朝夕。围城囿目，堪误了、秋山红绿。寻隙。鸡塞远崖，散经年忧郁。恒山峻北。峡走金龙，翠屏隐霄碧。飞云隐约刻石。谪仙笔。更登淩空仙阙，独缺婵娟香脉。恐白丝欺鬓，还是倚栏孤客。
惜红衣二首·其一
作者：崔荣江
朝代：当代

牧马登云，经幡绚日，寨深林郁。野树参差，屏山杳人迹。溪边戏水，弄碎了，清清如璧。看海子，飞落几星，递瑶池消息。新醅醉客，弦板萦楼，词人叩平仄。凭栏指点疏密，说颜色。者般世间幽处，疑是广寒仙谪。怕几番烟火，不见这时阡陌。
惜红衣二首·其二
作者：崔荣江
朝代：当代

一笔涂鸦，丹青乱画，逐波流俗。踉跄年华，无眠度朝夕。围城囿目，堪误了、秋山红绿。寻隙。鸡塞远崖，散经年忧郁。恒山峻北。峡走金龙，翠屏隐霄碧。飞云隐约刻石。谪仙笔。更登淩空仙阙，独缺婵娟香脉。恐白丝欺鬓，还是倚栏孤客。
扑蝴蝶七夕调寄王母
作者：崔荣江
朝代：当代

金簪乱划。浑天随尽坼。漫漫亘远，阻仙凡两隔。怎生剪断多情，织女怨生一脉，重楼忍怀落索。几声泣。淡冲仙粉，泪新遮旧迹。红尘败舍，郎儿哭到黑。幸赖鹊羽弓虹，纵是须臾见了，差强尔心如石。
扬州慢再叹仓央嘉措
作者：崔荣江
朝代：当代

楼息磐钟，阁喑梵唱，晚云湮灭残阳。又昏鸦噪树，乱雁柱宫商。说不得，尘心禅定，经轮转后，依旧柔肠。这相思，瘦了双肩，宽了衣裳。课经几诵，尽空空，焉剪愁长？且借步须弥，高云著墨，题字成行：纵在珈蓝深处，情相守，不敢相忘。让心头种子，如莲开在洪荒。
排遍第九
作者：崔荣江
朝代：当代

累绪成涛，冲决愁羁，一宣闷郁奔雷。荡空腹笥，重格芜田，翻剪悲喜参差。九重霾雾教尽坼，和阳炽。烘暖东西次第。互生相思蕊。亘连万里两忘机。遥望对支颐。等闲来看，物事非、人更守天涯。思将缩地寸方，花径通幽，解语容易。朝朝伴香栀。任小唇呵气鬓边吹。如许情怀，时鉴精盘，忍待天教遂。又询海角可灵犀。心下也相宜。
排遍第八
作者：崔荣江
朝代：当代

尾生抱柱，姜女哭城。杜鹃噙血还啼。一约三生，讵忍相疑。日月易，斯志何曾馁。永夜灯、常照念伊词。每月圆时，对影徘徊。总忆兰花指，竹枝架上折荼靡。相衬颊红绯。曳裙尾，恁娇美。莲足带香归。嗔也秋池溢水，眉下睫帘，因怨低垂。半掩心扉。最清纯也。者般才是可人儿。如朵青莲，如出天然，开在薰风里。任谁不念此芳菲，心系水之湄。
斗百花月夜残荷
作者：崔荣江
朝代：当代

看横塘风霁。小月颜容羞水。曳裙独倚栏杆，伤眼芰荷腰细。红粉怜怜。垂首不是相思，一把怨秋珠泪。殊好花间事，未竟缠绵，便品沧桑滋味。谁怜瘦损。依然殢情无悔？我亦如荷，无端与折秋风。也是夜来憔悴。
最高楼非孟浪
作者：崔荣江
朝代：当代

秋寒著，又去一华年，夤夜蹙眉弯。凭杯浮就月儿影，呼伊煮酒饮亭轩。醉还斟，酣此夜，到更天。非孟浪、篱前堪剪菊。非孟浪、案前堪剪烛。执素手，却无言。今宵过后成风竹，此身可否倚香肩。口难开，将诸事，寄毫端。
月上花令二首 其一 秋殇
作者：崔荣江
朝代：当代

疏枝孱弱怕秋兴，薄霜里，曳伶仃。雨霖铃诉萧条意，戚兰亭，香已淡，杳花声。愁绪不随青发少，燃一烛，到三更，镜前人面和秋老，更无凭，怎赊就，那般情。
月上花令二首 其二 登高
作者：崔荣江
朝代：当代

层峦佪路上山嶒，立崖石，近苍鹰。两眸收尽三千里，若丹青。天忽掠，雁南声。凡俗且消霜薄处，同好友，放骸形。乱云不障空明意，起秋兴，歌一阕，忘浮名。
月上花令二首·秋殇
作者：崔荣江
朝代：当代

疏枝孱弱怕秋兴，薄霜里，曳伶仃。雨霖铃诉萧条意，戚兰亭，香已淡，杳花声。愁绪不随青发少，燃一烛，到三更，镜前人面和秋老，更无凭，怎赊就，那般情。层峦佪路上山嶒，立崖石，近苍鹰。两眸收尽三千里，若丹青。天忽掠，雁南声。凡俗且消霜薄处，同好友，放骸形。乱云不障空明意，起秋兴，歌一阕，忘浮名。
望海潮东临碣石
作者：崔荣江
朝代：当代

桀鸥声迅，雄堤岸伟，漫漫叠浪滔天。碣石旧痕，渔家歇处，无寻魏武挥鞭。如血夕阳残。打渔人唱晚，胜似遗篇。一缕幽思，几多伤意，付云烟。观潮最是胸宽。荡肠中浊气，不俗人寰。高第暖衾，秦淮香扇，何如海阔江山。还喜弄潮巅。直挂云帆起，游戏狂澜。纵是横流泛滥，一样驶舟船。
杏园春·偶游荆门惠泉，水榭有人操琴，其声甚雅。
作者：崔荣江
朝代：当代

清泠滴是轻寒。鹅黄柳上初看。平湖倒映曲阑干，过游船。听来旖旎生何处，伊人隐约春烟。弦声弹入水潺潺。恁流连。
柳梢青龙舟竞赛
作者：崔荣江
朝代：当代

瞰水山阿。春林若髻，一绾青螺。岸绿摇风，江舟待力，执桨摩挲。乍闻重鼓锵锣。劲矢发、行惊懒鼍。胜者归来，红旌迎舞，湘女迎歌。
汉宫春秋乏
作者：崔荣江
朝代：当代

舍外风徐，送鹧鸪啼晚，长短声儿。疏篱花老，几枝斜影参差。春浓渐淡，不消除、盈日相思。身懒懒、青笺叠角，无心去写新词。纵有相如琴律，奈知音远矣，弹与阿谁？还听一声雁去，更把人痴。云烟浩渺，不曾知、君的归期。无奈也、千般心事，来年说与逢时。
江城子重阳
作者：崔荣江
朝代：当代

泠风穿户皱蛾眉，问苍茫，月盈亏？萦怀花事，不堪与人私。且裹秋裳寻旧梦，听菊语，倚疏篱。鬓丝淩乱又霜披，恨垂髫，已成衰。韶华去了，不想弄胭脂。又近重阳风雨日，人老矣，有谁思？
浪淘沙己丑重阳赏菊
作者：崔荣江
朝代：当代

何趣话重阳？笑指花黄。参差肥瘦探篱墙。无意枝头争国色，不著红妆。冷雨润寒香，淡抹轻霜。凭谁撷却也柔肠。愿付侬心如此朵，缀与君裳。
清波引二首 其一 登高
作者：崔荣江
朝代：当代

闲来无绪，上高阁、暮听细雨。望来时路，隐约见飞絮。足下踏苍茫，俗念烟消云去。此时骚客凭栏，正合适、说狂句。生来自诩。怕它甚、人憎鬼妒。点江山处，得吟二三赋。今宵临高峤，犹似当年吞吐。胸中这等文章，恁谁能主？
清波引二首 其二 夜望
作者：崔荣江
朝代：当代

萤虫飞舞，有明灭、惹人信步。闻蛩声语，寻来不曾遇。寂寞无凭藉，小阁风吹情愫。入眸野旷天低，一勾月、挂高树。相思渐著。乱还理、消得几缕？这般痴苦，问南国知否。塞外三千里，有客伤心朝暮。思来瘦了人间，不堪风雨。
清波引二首·登高
作者：崔荣江
朝代：当代

闲来无绪，上高阁、暮听细雨。望来时路，隐约见飞絮。足下踏苍茫，俗念烟消云去。此时骚客凭栏，正合适、说狂句。生来自诩。怕它甚、人憎鬼妒。点江山处，得吟二三赋。今宵临高峤，犹似当年吞吐。胸中这等文章，恁谁能主？萤虫飞舞，有明灭、惹人信步。闻蛩声语，寻来不曾遇。寂寞无凭藉，小阁风吹情愫。入眸野旷天低，一勾月、挂高树。相思渐著。乱还理、消得几缕？这般痴苦，问南国知否。塞外三千里，有客伤心朝暮。思来瘦了人间，不堪风雨。
满庭芳网友名情僧。戏题之。
作者：崔荣江
朝代：当代

云暗经楼，灯明禅殿，鹧鸪间断钟声。木鱼频起，敲破这三更。趋避红尘日久，缘何事、不入空明？无端泪，何堪面佛，才拭又盈盈。伶仃。浑不解，当年盟约，两隔冥冥。惹双肩赢瘦，人若残英。此怨凭谁慰矣！又经岁、暮鼓伤听。怔忡未，依稀天外，一月半边明。
点绛唇三首 其一 对月吟
作者：崔荣江
朝代：当代

月挂楼檐，羞羞还似江南女。欲言还罢，不吐相思语。人倚阑干，也怨离分苦，吟愁句，一怀愁绪，绾在三更鼓。
点绛唇三首 其三 春来
作者：崔荣江
朝代：当代

梁燕呢喃，将巢又筑我家院。尾儿如剪，剪得青枝乱。便剪春浓，我也无心看。春来了，那人不在，总觉春光淡。
点绛唇三首 其二 伤老
作者：崔荣江
朝代：当代

转眼春来，棠花初笑人窗下。抹红摇翠，得意春风嫁。谁妒其华，两鬓霜毛者。为难也。赏春还怕，又把闲愁惹。
点绛唇三首·对月吟
作者：崔荣江
朝代：当代

月挂楼檐，羞羞还似江南女。欲言还罢，不吐相思语。人倚阑干，也怨离分苦，吟愁句，一怀愁绪，绾在三更鼓。转眼春来，棠花初笑人窗下。抹红摇翠，得意春风嫁。谁妒其华，两鬓霜毛者。为难也。赏春还怕，又把闲愁惹。梁燕呢喃，将巢又筑我家院。尾儿如剪，剪得青枝乱。便剪春浓，我也无心看。春来了，那人不在，总觉春光淡。
燕山亭七夕之丢魂
作者：崔荣江
朝代：当代

折叠心笺，愁字懒书，却向眉头成皱。弦月一弯，浸白罗衣，痴眸渐迷更漏。蛩唱凄惶，竟听得、两肩嬴瘦。依旧，只影似当年，别离时候。还妒天上双星，怕吟鹊桥仙，更思人偶。韶华日老，不复佳期，何托那颗红豆？无那燃灯，乞个巧、相思难绣。经宿。魂已去，是谁偷走？
牧羊于陌
作者：崔荣江
朝代：当代

牧羊于陌，斯草硕硕。没舄湿露，惊虫为蚱。蚱之蹴飞，栖隐人襞。有女恐斯，呼儿为辟。儿哑其声，女嗔不惜。牧羊于东，斯草蓬蓬。子耽东隅，伫女若荭。风致摇曳，令兹怔忪。牧羊于南，乘女三骖。罗裙以挽，茝采以簪。子心动兮，掷鞭以耽。牧羊于西，斯草萋萋。左矣背矣，憾何以赍。羝乳之思，空教以携。牧羊于北，思之得黑。昔骑竹马，今朝不识。有女初长，官家颜色。牧羊于东，牧羊于西，牧羊于南，牧羊于北。斯羊兮肥食。牧羊兮人惑。殢情兮恻恻。
玉堂春三首 其一 采莲
作者：崔荣江
朝代：当代

镜湖圩岸，霁雨晴纱如幔。一棹摇萍，折几荷花。辨嗅清幽，湿面花间露，并蒂香心捧回家。趣笑伊人妆腻，何如红淡些。像那芙蓉，浴出清清水，不许俗尘随便遮。
玉堂春三首 其三 观虹
作者：崔荣江
朝代：当代

雨停风住，一拱虹霓天路。浸肺清风，漫向人吹。近舍莲湖，错落传蛙鼓，客棹寻荷不忍归。意采新晴香朵，浓浓薰客衣。七彩云桥，遂了相思愿，两地鹣鹣一处啼。
玉堂春三首 其二 惜花
作者：崔荣江
朝代：当代

乱篱风雨，肆卷红残香去。若泪檐珠，点点还悲。镜里春山，为惜春归去，懒懒描成两戚眉。怨道无情天气，何由轻折枝。苑上无花，怎得簪人鬓，误了黄昏约会时。
玉堂春三首·采莲
作者：崔荣江
朝代：当代

镜湖圩岸，霁雨晴纱如幔。一棹摇萍，折几荷花。辨嗅清幽，湿面花间露，并蒂香心捧回家。趣笑伊人妆腻，何如红淡些。像那芙蓉，浴出清清水，不许俗尘随便遮。乱篱风雨，肆卷红残香去。若泪檐珠，点点还悲。镜里春山，为惜春归去，懒懒描成两戚眉。怨道无情天气，何由轻折枝。苑上无花，怎得簪人鬓，误了黄昏约会时。雨停风住，一拱虹霓天路。浸肺清风，漫向人吹。近舍莲湖，错落传蛙鼓，客棹寻荷不忍归。意采新晴香朵，浓浓薰客衣。七彩云桥，遂了相思愿，两地鹣鹣一处啼。
玉蝴蝶人与荷花
作者：崔荣江
朝代：当代

风皱清塘碧水，小荷羞赧，不欲人知。细雨湿来，隐忍春后生枝。懒争红，心如云淡，香幽暗，独自描眉。为谁痴？自邀风舞，何屑人私。思思。红尘花事，争肥斗瘦，谁更芳菲。一到秋黄，无谁能舞到瑶池。也说人，春山无扫，闺阁闲，空置双杯。恁愁烦，哪如莲卧，月照青衣。
琵琶仙以原意次韵高凉词
作者：崔荣江
朝代：当代

莺燕还啼，婉声里、却道春归消息。阡陌颜老红微，重逢不相识。谁卸了、浓妆淡抹，换描作、别离愁色。柳眼桃腮，随春嫁远，何处相觅。剩怜客，离酒频斟，独孤处、浇肠饮空寂。收拾者般滋味。付残笺衰笔。凭小字、流连旧梦，许得寻、往日痕迹。怎奈愁绪飘摇，乱飞云极。
瑞云浓七夕
作者：崔荣江
朝代：当代

天河浩淼。高沄长隔鸾凤。肠断千回总无用。玄衣幸惜。赖万羽、今宵能共。块垒积经年，得桥头放纵。应叹星移，相见短、归时更痛。未解相思又新种。较之尘事，似十分、那般沉重。我亦牵牛，倩谁了梦。
留春令惜春
作者：崔荣江
朝代：当代

小楼窗外，绿红消减，惹人怜顾。我也如花瘦三分，恁憔悴、君知否。春尚存时花已暮，渐蛩鸣秋语。宣上描成海棠红，又能否？留春驻。
相见欢五首 其一 闲愁
作者：崔荣江
朝代：当代

秋风瘦了河山，送轻寒。一月如弦不似那时圆。花间事，与花坠，付尘烟。无计阳台独自拍阑干。
相见欢五首 其三 伤痕
作者：崔荣江
朝代：当代

暖风吹著花新。若芳邻。只是夕阳斜了，影中身。春滋味，不曾醉，眼前人。缘是去年曾有旧伤痕。
相见欢五首 其二 同心
作者：崔荣江
朝代：当代

街榕叶下呢哝，两融融。牵袖江边同看夕阳红。我和你，说心思，恁相同。都说今生莫再各西东。
相见欢五首 其五 雁字
作者：崔荣江
朝代：当代

我心无计消愁。独登楼。聊借雁声高远说寒秋。一雁阵，一人字，写心头。乍念水湄她也怨幽幽。
相见欢五首 其四 上西楼
作者：崔荣江
朝代：当代

无言微漾双眸，静如秋。心茧千丝无处绾情柔。欲不见，总还念，怕人羞。奈唱春词一曲上西楼。
相见欢五首·闲愁
作者：崔荣江
朝代：当代

秋风瘦了河山，送轻寒。一月如弦不似那时圆。花间事，与花坠，付尘烟。无计阳台独自拍阑干。街榕叶下呢哝，两融融。牵袖江边同看夕阳红。我和你，说心思，恁相同。都说今生莫再各西东。暖风吹著花新。若芳邻。只是夕阳斜了，影中身。春滋味，不曾醉，眼前人。缘是去年曾有旧伤痕。无言微漾双眸，静如秋。心茧千丝无处绾情柔。欲不见，总还念，怕人羞。奈唱春词一曲上西楼。我心无计消愁。独登楼。聊借雁声高远说寒秋。一雁阵，一人字，写心头。乍念水湄她也怨幽幽。
第七煞哀
作者：崔荣江
朝代：当代

君知否。人生数情累。耽情易憔悴。韶华瘦损，重逢差似今时。明眸星黯，玉额纹稠。肩削显衣肥。昔日兰蕙，于今薜荔，成伤逝。光阴难握，多年储蓄是心碎。便玉骨支撑，不复著花季。纵有青眼，教人惴惴。恐君肠，阗后悔。
第三衮遍
作者：崔荣江
朝代：当代

心种韭，渐青翠。剪一把，新茬继。挼腕底，支颐想。思搅扰，无从避。鸥盟意。缠藤缘顾，入梦人逢，茝芷教客识。萍迹留驻，当时旖旎。万里隔云山，怎碍雁信迢遥递。凭越凫，托薛笺，鸳鸯字、书与人知。缔三生约，用红绳，栓彼此。拟鹣鹣飞。瑶水双鳞，琼山伉俪。
第二虚催
作者：崔荣江
朝代：当代

春伊始。东风一缕撩清泚。涟漪满池。还皱心情如纸。穿帘燕声，肯相告，枝头生发千红紫。已是芳菲地。伊人知未。身边咫尺。花间蝶儿翩作对。人何懒、者般幽寞。闲教好景相悖。快来先折枝。莫负了、倾城玓瓅。簪上青丝。由人去说。
第五衮遍
作者：崔荣江
朝代：当代

情见酣，佳期但促，怎觅长生计。蓍草谶，莲花偈。山有寺，佛多灵，知君意。阶劳玉趾，云拽罗衫，林密梵音微。十里红墙，绵延隔世。涌泉冽。盈池荷小，几朵清漪缀。僧撞钟、冲人耳。燃檀兮、三柱香灰。龛前默祷，佑却今缘，千万莫别离。经许白首，三生不移。
第六歇拍
作者：崔荣江
朝代：当代

香诚镬鼎，鼓山盟誓。登凫写，踏云归。侬和你。挽手联袂。江湄凤阁，桃李相濡，浑不理他枝。捉笔较诗，谁输几字。日觉短，双生忐忑，绿蚁愁勾兑。侬似雨，汝如云，东风薄幸化成泪。相思一种，两地丛生，谁更久痴迷。海角天涯，空教花萎。
第四催拍
作者：崔荣江
朝代：当代

婉啼如乐。柳莺声细。时节好，应天赐。花期，正馥郁薰衣。烘晴日暖，盖荫榕浓。相约酌酒杯。觥筹侍月清江倦寐。共一醉。肩攲肱曲，挽在君之侧。侬怯唱，子轻吟。分明有，爱的滋味。街灯闪烁，照亮依依缱绻。计缠绵多久。已是鸡呼晓启。
芦荻摇风
作者：崔荣江
朝代：当代

芦荻摇风，人眸噙泪，两厢皆是离伤。纵离词背熟，此刻还忘。是怕吟来客去，八百里、生死茫茫。思来苦，熬干夜烛，盼落园桑。惶惶。挽君一袖，浑不舍移舟，九转愁肠。剪比肩青发，绾到他乡。君切前盟呵手，多念我、独守西厢。君行也，汀洲独鸥，伴我彷徨。
芳草渡看春去
作者：崔荣江
朝代：当代

东君消息起桑东。空濛雨，卷帘风。闲闺叵耐春晴晚，唤小书童。那厢去，赏桃红。折挽低枝雏叶嫩。花蕊盛、簇蓬蓬。谁家有子随相近。意正朦胧。道心底事，与伊同。
荷叶杯八首 其一 回忆
作者：崔荣江
朝代：当代

腕底数年回绾。长短，不经思。念来多费眼前烛。眉蹙，忆人时。
荷叶杯八首 其七 夜写
作者：崔荣江
朝代：当代

研墨淡如心事。涂纸。记曾经。可怜人似可怜月。都缺。对伶仃。
荷叶杯八首 其三 烛豆
作者：崔荣江
朝代：当代

烛豆尚明些个。如我，未成灰。剩年无解相思扣。身瘦，几徘徊。
荷叶杯八首 其二 荻花
作者：崔荣江
朝代：当代

一枕荻花滋味。无寐，数星寒。荻花如我失颜色。头白，不知年。
荷叶杯八首 其五 题画扇小丫头照片
作者：崔荣江
朝代：当代

妩媚更羞花朵，婀娜。正青春。笑来犹似抹脂粉，红晕。好清芬。
荷叶杯八首 其八 总想
作者：崔荣江
朝代：当代

总想伫花深里。和你，看春归。著花时节却人杳，因恼。蝶双飞。
荷叶杯八首 其六 独饮
作者：崔荣江
朝代：当代

把酒对邀残月，寒结，结愁沈。饮来滋味恁青涩，孤客，不能吟。
荷叶杯八首 其四 茉莉
作者：崔荣江
朝代：当代

烂漫不争颜色，花白。也春心。有缘人许摘花去，香妩。缀衣襟。
荷叶杯八首·回忆
作者：崔荣江
朝代：当代

腕底数年回绾。长短，不经思。念来多费眼前烛。眉蹙，忆人时。一枕荻花滋味。无寐，数星寒。荻花如我失颜色。头白，不知年。烛豆尚明些个。如我，未成灰。剩年无解相思扣。身瘦，几徘徊。烂漫不争颜色，花白。也春心。有缘人许摘花去，香妩。缀衣襟。妩媚更羞花朵，婀娜。正青春。笑来犹似抹脂粉，红晕。好清芬。把酒对邀残月，寒结，结愁沈。饮来滋味恁青涩，孤客，不能吟。研墨淡如心事。涂纸。记曾经。可怜人似可怜月。都缺。对伶仃。总想伫花深里。和你，看春归。著花时节却人杳，因恼。蝶双飞。
莺啼序仓央嘉措之情事
作者：崔荣江
朝代：当代

灵山玉峰肃穆，伫千年不语。梵宫鼓，敲落黄昏，若挽香谢兰圃。课经起，三千佛事，檀烟杳杳魂归路。又何人谈论，风花别开门户。六世金身，袈裟束玉，奈尘心不度。许生日，本是情童，误为莲上僧主。忒多情、何堪面壁，梦还是、簪花红处。解黄绛，拥软闻香，巫山云雨。情融夜雪，履齿留痕，玉墀立楚楚。漏算得、寡情锡杖，殇劫梅残，玉碎魂销，尽成烟缕。空遗竹马，春秋衔恨，经堂空念清心咒，懒修禅、懒作菩提悟。浑然不解，佛曰万事皆虚，缘何独恶鸳侣。宫深道邃，阁冷经繁，更念悲思苦。纵得道、亦无情趣。执笔凭笺，和著红泪，写相思句。新词刻骨，长歌吟恨，当教天下同一曲，有情人、终作双双聚。西风吹瘦莲花，去了尘身，暗香焉去？
莺啼序秋日记孟兰蝶儿对枰
作者：崔荣江
朝代：当代

秋风未霜汉楚。正枫红杂翠。看鸿阵、南剪高云，一字写上天际。裹春去、凭谁后品，岚山渐渐寒滋味。又孤帆闲泊，洇在半江愁里。有客风骚。夕阳待晚，似晌酒还醉。赏秋趣、漫笑秋虫，妄将悲苦游说。恁无聊、教人落寞。断肠句、此番休止。且喑声、随我枰边。纵横车骑。孟公对手，许我凝神。鼓鼙声乍起。方寸地、两城旌旆，万千铁甲。互渡江河，伐声凄厉。将筹帷幄，兵行神速，烟尘弥漫销残日。战犹酣、两下忘儿戏。盘中弈局，江山几片金瓯。费尽孔明心计。棋分胜败。已著蟾光。是哪人摘桂。也相揖、谢君教赐。执手重邀。来日还谈。再求砥砺。此般搏杀，难能过瘾。耽时已久昏昏也。暂归之、重蓄元龙势。定将收拾河山。大展襟怀。两情如是。
行香子五首 其一 题美人落梅图
作者：崔荣江
朝代：当代

天是风泠，梅是残妆。落伤心几瓣凄凉。弦哀离别，一曲相忘。淡天边云，云中影，指尖香。咽来声涩，花间好句。也凄凄更断愁肠。人非物是，怎入宫商。剩梦还惊，烛还泪，夜还长。
行香子五首 其三 晚间上网
作者：崔荣江
朝代：当代

濯罢泥尘，蔫了精神。冰盘无趣也昏昏。无人唱和，藉网乾坤。记那时嗔、那时笑、那时真。厾来星落，映屏小字，最忆黄花佐离樽。更风吹乱，灯影纷纷。似心中思，肠中结，梦中魂。
行香子五首 其二 江南春
作者：崔荣江
朝代：当代

风软摇青，雨细湿红。一江碧，欸乃三声。小桥横处，酒肆旗旌。几树新枝，纤纤舞，落黄莺。两袖馨香，满目澄明。恁愁浮，点点盈盈。此时景好，最憾孤行。纵得佳句，无从诉，与人听。
行香子五首 其五 春日
作者：崔荣江
朝代：当代

新绿簪枝，酥雨醒薇。卷帘风，嬉弄春衣。径边草短，柳上莺啼。竹篱人家，屠苏饮，月斜西。客问春长，几日芳菲？叹流年，最易殇衰！遂将心底，存几花期。任千红紫，都凋了，不声悲。
行香子五首 其四 和香儿词韵
作者：崔荣江
朝代：当代

霁雨新痕。烟色氤氲。河间橹，左右粼粼。两眸花顾，两耳莺闻。忒怕舟子，笑憨态，窥心门。一孔石桥，影绰春津。桃花水，渐杳微皴。失魂最怯，又是黄昏。恁牵肠事，今天梦，那天人。
行香子五首·题美人落梅图
作者：崔荣江
朝代：当代

天是风泠，梅是残妆。落伤心几瓣凄凉。弦哀离别，一曲相忘。淡天边云，云中影，指尖香。咽来声涩，花间好句。也凄凄更断愁肠。人非物是，怎入宫商。剩梦还惊，烛还泪，夜还长。风软摇青，雨细湿红。一江碧，欸乃三声。小桥横处，酒肆旗旌。几树新枝，纤纤舞，落黄莺。两袖馨香，满目澄明。恁愁浮，点点盈盈。此时景好，最憾孤行。纵得佳句，无从诉，与人听。濯罢泥尘，蔫了精神。冰盘无趣也昏昏。无人唱和，藉网乾坤。记那时嗔、那时笑、那时真。厾来星落，映屏小字，最忆黄花佐离樽。更风吹乱，灯影纷纷。似心中思，肠中结，梦中魂。霁雨新痕。烟色氤氲。河间橹，左右粼粼。两眸花顾，两耳莺闻。忒怕舟子，笑憨态，窥心门。一孔石桥，影绰春津。桃花水，渐杳微皴。失魂最怯，又是黄昏。恁牵肠事，今天梦，那天人。新绿簪枝，酥雨醒薇。卷帘风，嬉弄春衣。径边草短，柳上莺啼。竹篱人家，屠苏饮，月斜西。客问春长，几日芳菲？叹流年，最易殇衰！遂将心底，存几花期。任千红紫，都凋了，不声悲。
调笑令夏初游荷园
作者：崔荣江
朝代：当代

红了，红了，小荷尖尖刚好。适逢昨夜雨新，几片偷偷笑人。人笑，人笑。游客无分老少。
谢池春雨过游湖
作者：崔荣江
朝代：当代

雨过湖清，圆绿稍停梳洗。荡轻舟，咿呀不已。轻桨慢橹，过平湖三里。看花开，美人如睡。曾经入梦，眉下两泓秋水。惹闲愁、心漪泛起。醒来寻你，却藕花相似。你藏来，不教人识。
锦缠道这些日子
作者：崔荣江
朝代：当代

塞上蟾光，闲照陌间花老。有人思、天涯芳草。今年白发添多少。月便成圆，也惹离人恼。正巫山梦酣，恨惊鸦噪。起怔忪、魂随风杳。却不省、怎把闲愁了。这般日子，人是真烦恼。
霜天晓角核尘与盐价
作者：崔荣江
朝代：当代

扶桑天弃。猩日东南坠。更萎仙台琼树，核尘乱，樱花地。叹矣。闻鹤唳。泱泱盐也贵。若此国民羸悴，忒那个，无滋味。
高阳台四首 其一 感怀
作者：崔荣江
朝代：当代

明目蒙尘，青丝缀雪，卷帘偏碰春风。于我何干，枯桑不比浓红。东君不懂愁滋味，弄妍妍，将我磨砻。朅还还，朅也凄凄，还也空空。畴年伏虎今何复，叹青锋已锈，膂力堪穷。便着豪词，欷嘘略少从容。嗟呀罢了皆无用，煮青梅、再续残盅。不能醒、醉是朦胧，醒是怔忡。
高阳台四首 其三 那天停电之二
作者：崔荣江
朝代：当代

闪烁虹霓，喧嚣夜唱。比邻摇滚人家。一曲疯狂，心情搅乱如麻。高楼也似狰狞矣。起参差、更似獠牙。倏忽间、百盏灯消，万籁声哑。谁人还我清幽地，许冰轮相照，寂寞昙花。快点花开，枝随月影身斜。好教记忆重收拾，待明天、迢递天涯。让伊人、在水之湄，弹上琵琶。
高阳台四首 其二 那晚停电之一
作者：崔荣江
朝代：当代

一叠陈笺，三番嚼味。案前小巧台灯。照著弯眉，些微黛色春凝。说来懊恼停了电，令双眸、堕入冥冥。幸天边，细月如牙，咬破窗棂。偷闲且上中庭去，看棠花开未，怜弄枝横。却恨蛩音，扰人静听花声。想来那朵应如我，趁中宵、检点心情。寄相思、挂在新钩，直到平明。
高阳台四首 其四 那天停电，有人街角弹吉他
作者：崔荣江
朝代：当代

灯火千家，星星点点，人间天上交辉。走过长街，堪怜孤影相随。身为异客无相识。恁迷惘、攒上愁眉。妒还生，帘后温馨，暖与阿谁。突如一口呵明灭。弄浮华云散，黯了东西。暂且公平，光明不独人私。尔于街角幽幽里，破吉他、弹也歔欷。拍声中、想早些些，下次轮回。
高阳台四首·感怀
作者：崔荣江
朝代：当代

明目蒙尘，青丝缀雪，卷帘偏碰春风。于我何干，枯桑不比浓红。东君不懂愁滋味，弄妍妍，将我磨砻。朅还还，朅也凄凄，还也空空。畴年伏虎今何复，叹青锋已锈，膂力堪穷。便着豪词，欷嘘略少从容。嗟呀罢了皆无用，煮青梅、再续残盅。不能醒、醉是朦胧，醒是怔忡。一叠陈笺，三番嚼味。案前小巧台灯。照著弯眉，些微黛色春凝。说来懊恼停了电，令双眸、堕入冥冥。幸天边，细月如牙，咬破窗棂。偷闲且上中庭去，看棠花开未，怜弄枝横。却恨蛩音，扰人静听花声。想来那朵应如我，趁中宵、检点心情。寄相思、挂在新钩，直到平明。闪烁虹霓，喧嚣夜唱。比邻摇滚人家。一曲疯狂，心情搅乱如麻。高楼也似狰狞矣。起参差、更似獠牙。倏忽间、百盏灯消，万籁声哑。谁人还我清幽地，许冰轮相照，寂寞昙花。快点花开，枝随月影身斜。好教记忆重收拾，待明天、迢递天涯。让伊人、在水之湄，弹上琵琶。灯火千家，星星点点，人间天上交辉。走过长街，堪怜孤影相随。身为异客无相识。恁迷惘、攒上愁眉。妒还生，帘后温馨，暖与阿谁。突如一口呵明灭。弄浮华云散，黯了东西。暂且公平，光明不独人私。尔于街角幽幽里，破吉他、弹也歔欷。拍声中、想早些些，下次轮回。
鹊桥仙贺仙子新婚
作者：崔荣江
朝代：当代

蜀中春早，花间蝶舞，仙子初为人妇。女儿红酒好交杯，那滋味、瑶池甘露。盖头罗帕，照人红烛，不许檀郎怜顾。原来君未约三生，便相问、今宵誓否？
齐天乐丁香语
作者：崔荣江
朝代：当代

缠绵不过丁香语，呢喃暗将心许。瘦了些时，闲愁许久，一夜风吹云去。恁多情绪，付柳上黄莺，唱成词句。叠叠红飞，任君笑往鬓边取。凝香还问几缕？惜春时苦短，难了情愫。怕谢花容，还皴粉靥，寂寞红尘烟雨。君能记否，那一脉心思，为君长驻。莫让青春，老来无寄处。
一萼红丁亥岁杪偕京战游云南，途于思茅南郊无名山谷流连竟日。此地亦有人称八十号，林径幽深山水奇绝，时动清兴约同赋之，归后三日勉得此解
作者：张力夫
朝代：当代

步南山。借茅亭小憩，栏外水溅溅。遥忆钟期，闲吟石帚，鱼鸟来助清欢。桂香去、兰香又至，甚幽谷、四运不轻迁。云起还收，花开且落，都是因缘。野径溯溪而上，正参差古木，蔽日遮天。佤女停歌，松风静呓，斯地何类尘间。霈然雨、匆匆霁后，对黄昏、凝伫碧峰前。昨夜心头梦里，犹荡岚烟。
一萼红癸未立秋，关东震宇雨中来访，清谈于城南窑台茶院廊下。昔于京西君曾得句：凭栏不向燕台望，骏骨千斤价亦轻。重来已近十载，感有此赋
作者：张力夫
朝代：当代

坐南轩。望江亭垂柳，鹤隐碧波烟。兰苑瑶台，紫壶香茗，细味都是陶然。渐记省、村头初遇，共剪烛，黄叶洒窗前。鼓瑟君歌，闻鸡我舞，月尽西山。书剑那回归去，纵千斤骏骨，不骋幽燕。前度刘郎，三生杜牧，回首惟怅流年。约他时、昆山北海，续鸥盟，同放五湖船。再忆空廊听雨，相对忘言。
惜红衣秋扇惠赠白石词意图久矣，甲午仲夏余闲来玩赏似有所得，勉力跬步前贤以达谢忱
作者：张力夫
朝代：当代

傍柳千丝，寻香镇日。浸涵风力。数点峰遥，扁舟寄澄碧。莼鲈梦久，应暗叹、江湖为客。寥寂。谁共老仙，接清商声息。天街绮陌。连岁经春，繁花斗名籍。丹青自适郡国。守京北。解得饮霞餐露，别话晚蝉行历。候暑消霜降，分一斛间山色。
汉宫春蝴蝶诗会于大观园析稼轩白石唱和，步韵宋贤以示敬畏
作者：张力夫
朝代：当代

前夜难眠，念稼轩出谷，白石归庐。风骚玉岭相峙，那有悬殊。萧然独坐，顾形影、最是生疏。窗外幻、霓虹十里，皆缘怕对空无。一自会稽酬唱，叹苍茫千载，清越争如。昆池尚馀灰烬，契悟随予。红楼借景，愧朋侪、谈季鹰鲈。应笑我、蚁氓天命，不甘同轨同书。
点绛唇三月晦日于常熟虞山赋此送春
作者：张力夫
朝代：当代

石上淙淙，晚来泉壑飞花少。碧峰盘绕，松竹知归鸟。闲话维摩，闲对茶烟袅。春悄悄，梦痕鸿爪，一并消磨了。
江梅引两解
作者：张文胜
朝代：当代

去年曾探雪中梅。万株开。故人来。尤赏一枝清绝倚亭台。今岁轻将芳信误，两三纸，锦书寄，能有谁。谩遣东风呵冻蕊。过江南，数千里。桃夭李绮。不多日，柳老绵飞。便摘青圆，煮酒试单衣。休道长安愁不见，把霜竹，对江城，月下吹。与君有约订寒梅。雪中开。几时来。随我漫山游遍共登台。一夜月明光似海，递金盏，听玉笛，却是谁。欲寄锦书藏冷蕊。去罗浮，三万里。幽怀结绮。又沉醉，莫管花飞。收拾余香，绕我数年衣。不恨春归无信息，恨残梦，被东风，不住吹。